text:
August 14 (Thawhtanni)-ah Lengpui Airport atangin Kolkata kan pan a, Upa C. Hmingthanga chu chhungkaw programme engemaw avangin kan ruala kal lovin a tukah a lo kal ve thung a. Independence Day dawn hnaih a nih bakah Al Qaida Sucide Squad ten thlawhna bomb chhiat an tum tih thawm awm lai a ni a, Security Check an uluk hle a, Passengers’ baggage an en ulukin ken phal loh pawh an ngah hle. Ka tootpaste, eyedrop leh sahbon ka chan phah nghe nghe. Chawhnu dar 2:30 velah Kolkata Airport-ah kan tum a, CNI leh Synod House lam miten min lo hmuak a. St. James Church (AJC Bose Road) hungchhunga Monica Guest House-ah min thlentir a. Pindan 2 min lo zuahsak a, amaherawhchu pindan pakhat zawkah bathroom a awm ve loh avangin bathroom 1 kan intawm a, a buaithlak khawp mai.
August 15 (Thawhlehni):
Zingah kan thlenna bul St. James Church-ah kan inkhawm nghal a. He Biak Inah hian tuk tin zing dar 6:30-ah Holy Communion an nei ziah a. August 15 hi India Independence Day a nih avangin an inkhawm hun dar 7:00-ah an lo sawn a, ni dang zawng aiin inkhawm pawh an thahnem zual a ni. Zing karah Lalpa Zanriah Sakramen kan kil a, ram tan leh ram hruaitute tana tawngtaina te kan nei a. Inkhawm banah Biak In tualah an Pastor-in India hnam puanzar a pawt pharh a, Jana gana mana kan sa rual a, Pastor vekin malsawmnain min tin a, keini tan chuan thil thar mak tak a ni.
Hemi ni vek hian St. John’s Diocesan Girls’ Higher Secondary School Independence Day lawmnaah kan tel a. An State Assembly Speaker chu Chief Guest a ni. Keiniho chu Enclosure chhung tlar hmasa berah min thuttir ve a, min lo lawm thiam hle a, kan tel ve thu pawh vawi 2 lai an sawi lang nghe nghe. Zirlaiten zai, lam leh thil hmuhnawm chi hrang hrang an entir a, an programme a fel faiin mit leh beng a tlai kher mai. Hemi zawh hian an Principal Office-ah inkawmhona kan nei a, kan duh duh kan zawt a, tha takin min chhang zel a, an school building leh hmun hrang hrang chipchiar takin min fanpui bawk. Hetah hian chhun chaw min lo buatsaihsak a, kan ei nghal a ni.
Tlai lamah Holy Trinity Church-ah an Independence Day lawmna programme bawk kan hmanpui leh a, Bengali Service a ni a, Sunday School naupang leh Thalai lamin hun an hmang a. An Kohhran an ropui vak lo. A hun takah an tan thei lo va, Sound System vel a tha lo hle bawk.. Vande Mataram hla rema tleirawl 4 ten Indian Classical Dance an bei erawh a hmuhnawm nangiang mai. Kan Dinner eina tur lamah kan tlai dawn avangin an programme zawh hmain kan hawsan ta a. An programme changkang lutuk lo mah se, an inbuatsaihna atana an buai ve dan tur te ngaihtuah chuan lawmawm tak a ni. Tin, Kolkata khawpui daifem, mi tin mi tang chen khawmna hmunah khatianga an tlin ang tawk tawka Kohhran thahnemngai an lo awm ve kha a ropui ve hrim hrim bawk.
August 16 (Nilaini):
Serampore College kan tlawh a. Serampore hi chu CNI ho enkawl a ni lo va, Kolkata thlen takah chuan a enkawltu Principal ber Mizo a nih lai a lo ni bawk nen kan tlawh tel duh ngei ringin programme-ah an lo telh a ni. Principal Rev. Dr. Lalchungnunga chennaah kan lut phawt a, inhmelhriattirna te kan neih zawhah College kan fang a, William Carey-a Museum & Library kan tlawh a, a hmuhnawmin a bengvarthlak hle. Kan thil en apiang Rev. Lalchungnungan a hrilhfiah zel a, uluk takin video-in thla kan la a, Library leh Hostel te kan tlawh bawk a, Rev. Lalchungnunga thiannuin chhun chaw min buatsaihsak a, chaw ei khamah an College Prayer Meeting kan telpui bawk. Hemi zawhah hian thil dang tam tak kan fan chhunzawm leh a, William Carey-a thlanah kan tawp a. Bishop’s College tlawh turin kan tlan kir leh ngar ngar a. Tlai dar 4 velah kan thleng a, meeting an lo nei a, kan tel zui a. Hemi zawh hian an Principal leh staff thenkhatte nen kan inkawm a, an Library leh Archives te min tlawhpui. Mizo zirlai chhungkuaa chengte kan tlawh a, thingpui tui tak min lo lum a, kan hlim tlang hle.
August 17 (Ningani):
St. James’ School kan tlawh a, hei hi mipa sikul a ni a. Kan thlenna bul St. James Church sir chiaha awm a ni a, a leh lamah Pratt Memorial School a awm bawk a, hei hi hmeichhia chauh kalna a ni thung. St. James’ School hi an Office atanga Classroom hrang hrang leh an Library leh IT Room te min fanpui a. Thil an nei changtlung hle a. Zirtirtute hawiher leh sikul naupangte chetla a hmuhnawm khawp mai. Thil engpawh zawt ila, phur tak leh hlim hmel pu sarhin min chhang thei vek mai a, tlangnel lutuk palh pawh hlauhawm tak zawk a ni. An Classroom leh corridor sei tak tak chu naupangte kutchhuak lemziak leh thuziak mawi tak taka chei a ni a, a hmuhnawm tham kher mai.
Chawhnu lamah Scottish Church College kan tlawh a. Hei hi Scottish Presbyterian Church ho din a ni nghe nghe a. Presbyterian Kohhran din a nih vang nge min lo dawnsawn dan a danglam zar mai. An Principal Office-ah dawhkan bial lianpui kilin kan thuho a. A tir atang phatin kan tlangnel a, a nuam kan ti em em ringawt. A hnua kan sawikhawm leh pawhin kan hrethiam bik lo, hmun dangah khan min lo dawngsawng tha em em vek a, he Scottish Church College-ah hian hmun danga an tih loh dan thil danglam tak an tih bik pawh kan hre chuang lo. Thil chiang em em pakhat chu – an hotupa ber leh a thawhpuite hawihhawmna bakah an inngaihtlawmna hmuh theiha lang khan min hneh ni berin ka hria. An College hian Post Graduate zirna te an lo nei tawh lehnghal a, an Staff room, Chapel, Library, Science Laboratory leh Auditorium te min tlawhpui a, phur takin a chanchin min hrilh bawrh bawrh bawk a. An Library-a an roh em em Subash Chandra Bose-a signature dik tak leh Alexander Duff-a kutziakte min hmuhtir a, thlalak te min phalsak vek bawk a. An Botany Department hotute phei chuan an zirlaite Mizorama rawn hruai a, Medicinal Plants chanchin rawn zir chian an chak thu min hrilh mawlh mawlh mai.
Hemi zawh hian Rev. Zobiaktluanga te chenna kan tlawh zawk a, thingpui kan in a, chumi hnuah Alexander Duff-a Biak In min tlawhpui a. Biak In lian vak lo hlui tawh tak, thing rap tawh mai hi a ni a, a chhung chu an tifai hle tho va. Hetah hian hla 2 kan sa a, tawngtaina hun te kan hmang a. A lunglenthlak a, a lungchhiatthlak lek lek bawk. Alexander Duff-a hi a chanchin kan hriat fo Scottish Presbyterin Church Missionary a ni a. Kum upa tak a nih hnuah Scotland-ah a kir a. Biak Ina a thusawinaah India rama hnathawh tur a tam zia sawiin Missionary Challenge a siam a, chhangtu tumah an awm lo va, sawmna a siam zui mek laiin nikhaw hre lovin a tlu ta a. An han bawihsawm a, a lo harh leh chuan, “ka sawi tur ka la sawi zo lo” tiin pulpit-ah a lawn chho leh a, “India rama kal tur mi dang kan awm loh chuan kei putar hi ka han kal leh ang a, chutah chuan ka lu ka phum mai a ni ang chu”, a han tih meuh chuan mi tam takin a challenge siam chu an chhang ta a ni.
Tlai lamah Kestopur Child Development Centre min tlawhpui a. Hetah hian naupang rethei engemaw zat special tution an neihpui thin a. Chhunah sikul pangngaiah an kal a, tlai tin an sikul ban atangin class hi an neihpui a, ei leh in tur an pe bawk thin. Hemi remchanga hmang hian Pathian thu leh hlate an zirtir a, Chanchin Tha an hrilh thei a ni. Heta lut tur hian mirethei tak tak chauh an thlang a, an chhungkaw eizawnna te an enfiah vek hnuah chhungkaw khat atangin naupang pakhat kal an phal chauh a ni. An sikul hman lai building chu a la chhe hle a, a bul lawkah building thar lian tak an sa mek bawk a ni. Mizoram Synod hmingin tanpuina (donation) tlem a zawng pek kan tum chu an la duh der lo. ‘Foreign lam atanga tanpuina dawng kan ni a, min hrethiam ula, hetiang hi kan dawng thiang lo. Kan lawm khawp mai’, an ti mai.
August 18 (Zirtawpni):
Hemi ni hian Behala-ah Oxford Mission rawngbawlna min tlawhpui a. An library kan tlawh hmasa ber a, thingpui kan inho a. An lehkhabu hrang hrang kan enkual laiin Pu Malsawmdawnglianan Pu Buanga & Sap Upa te A Grammar and Dictionary of the Lushai Language (Duhlien Dialect), kum 1898-a chhut original copy a hmu fuh hlauh mai a. Hawh chhuah a, a copy siam ve kan dil a, ihe lovin min phalsak ta mai a, a mak kan ti hle mai. HIV & AIDS veite enkawlna tur hmun an siam thar kan fang a, an inpeih thawkhat hle tawh a, mahse dam lo an la awm chiah lo a ni. Hemi bul lawkah hian tar enkawlna a awm a, chhungte nei tawh lo leh la neite pawh an awm nual a, mipa 3 leh hmeichhia 24 an awm a. Kan be nual a, an hlim ve hmel khawp mai. A bul chiaha Florence Nursing School kan tlawh nghal a, an hotunu chu a tui lutuk a, min chelh rei dawn lutukin kan hria a, chhuanlam eng eng emaw siamin kan kalsan thei ta hram a. Ani hi Mizoram RIPANS-ah pawh tum engemaw zat a lo kal tawh a ni awm e. Heta tang hian Bengali Medium School kan tlawh leh a, zirlai an thahnem hle. A piah deuhah Fahrah Enkawlna kan tlawh bawk a, heta awmte hi nu leh pa nei tawh lo chauh ni lovin nu chauh nei te, pa chauh neite pawh an ni nual a, zirna lam timite chu Class XII thleng an zirtir a, zirna lam tui lote chu an tuina zawng Training engemaw an dappui thin. Helai bula St. Peter’s Church Hall-ah chhun chaw kan ei a, kan chaw ei laiin nu pakhatin harmonium nen zaiin min awi.
Mizoram House kan tlawh zawk a, thingpui kan in a. Tlai lamah Howrah lamah kan kal a, TB Hospital kan tlawh a. Hetah hian mirethei TB vei, inenkawlna nei lo tam tak an awm a. A thente chu an pasal ten an tlabosante an ni nawk a. Tin, hmeichhe naupang kum 14 mi nausen pawm, nau pai leh mek, TB vei pawh a awm a, nufa HIV Positive, TB vei te pawh an awm bawk. An damdawi in a nuamin a thianghlim hle a. Fimkhur thu hlaah kan luh hmain hmaituamna (mask) min pe vek a, hmai kan tuam far vek a. Kan han lut chu min lo lawm em em mai a, vai chibai inbuk ang hian chibai min lo buk dial dial hlawm a, an lainatawm kher mai.
Hemi zawh hian St. Thomas’ School kan tlawh a. An Principal Office-ah kan inkawm a, thil tam tak kan zawt a, min chhang tha kher mai. St. Thomas’ School hi St. Thomas Church hungchhunga awm a ni a, an Biak In hi kan tlawh nghal a, a ropui khawp mai. Hetah hian zanriah min buatsaihsak nghal a ni.
August 19 (Inrinni):
Chhunah thenkhatin Pratt Memorial School an tlawh a, tlai lamah Bishop’s House-ah Kohhran hruaitute nen inkawm hona kan nei a, an lo kal tha hle a, thil tam tak kan inzawt tawn a. Tlai dar 5 atang zan dar 8 thleng rawk kan inkawm a, kan kham lo tlang viau niin a lang a, an Kohhran Hmeichhe hruaitu lamin thil hriat chak an la ngah zual.
August 20 (Pathianni):
Group 3-ah kan inthen a. Rev. Dr. R. Lalbiakmawia Group te Union Church-ah an inkhawm a, Pu Malsawmdawngliana Group St. Mary’s Church-ah an inkhawm a, Upa C. Hmingthanga Group te St. Paul’s Cathedral-ah kan inkhawm bawk a. St. Paul’s Cathedral hi an Biak In Pui ber a ni a, member pawh an ngah ber a, Bishop thutchilhna hmun a ni bawk a. CNI Bishop hi hmun dangah programme a neih loh chuan St. Paul’s Cathedral-ah hian a lawi thin a ni. An biak in hrang hrangah hian Bishop a rawn inkhawm tuma a thutna tur an siam hran deuh vek bawk. St. Paul’s Cathedral-a an organ ri hi a puiin zai min hruai tha hle a, hla 5 lai kan sa a, sakramen kan theh nghal a. Hla hnuhnungah ‘Nangma thil ropuite an sawi’ tih kan han sa mai chu nawn awn awn a chakawm ve kher mai. Tin, he biak inah hian a pawn lam leh chhung lamah video thlalak an remti lo va. Inkhawm ban hnuah an Puithiamin special permission min pe a, biak in ruak thla kan la ta ringawt a ni. Inkhawm banah hian Cathedral bul lawka Rev. Simick-a te inah chhun chaw kan ei a, a nupui hi Kohhran hmeichhe ziaktu a ni a, Sawmi nen khun khan takin an inkawm a, keinin (Upa C. Hmingthanga & Rev. Lianhmingthanga Sailo nen) a pasal leh an Australian mikhual kan kawm thung.
Tlai dar 4 ah Mizo Service-ah kan inkhawm a. Mizo Service hi St. John’s Biak Inah an nei a, mi 100 vel zet an kalkhawm thei a, ‘kan tlem lai’ an ti. Sunday School an khaikhawm a, Petera Lehkhathawn an zir a, Rev. Dr. R. Lalbiakmawian thuchah tawi a sawi bawk. Inkhawm banah thingpui kan inho a. St. John’s Biak In bul chiah hi Bishop chenna in a ni a, hetah hian Bishop zanriah hnuhnung min buatsaihsak ei turin kan kal nghal a. Inkawmhona hun tha tak kan nei a, inleng dang a nei deuh reng bawk a. Puar taka chaw kan eikham hnuah kan thlenna hmun lam panin kan haw ta a ni.
August 21 (Thawhtanni):
CNI hotu Rev. Biswas, Rev. Adhikari leh Mr. Argo ten Airport thleng min thlah a. Kolkata atangin 11:25 am. ah kan thlawk chhuak a, 12:30 pm. ah dam takin Lengpui Airport kan thleng.
CNI, Calcutta Diocese tlawh atanga rilrua thil lo langte:
1. CNI ho hi khawtlang tana rawngbawlna (social work) leh zirna in enkawlah chuan an bei tha hle a, an Kohhran erawh a nung vak lo. Thlarau lamah an pachhia, a tih theih awm e. An Bishop pawhin, mi tam zawk, thalaite pawh an rawngbawlna tlawha hun neihpui turin min chah nasa a, ‘spiritual lama kaihharh kan ngai a ni’ a ti ve tawp mai.
2. Building tha tak tak, Biak In ropui tak tak, kum 1800 chho vela din tawh deuh hlir an nei a, hma thar lakna hmuh tur a tam lo khawp mai. Mihuai hmasate liam hnuah thangthar ten eng nge an tih ve aw? tih zawhna min siam nasa hle.
3. An sikul a tha a, fee pawh a sang a, an intodelh bakah kum tin nuai tam tak Kohhranah an chhung lut thei hlawm a. Foreign leh State sawrkar atanga tanpuina an dawng ngai lo va, beisei enah pawh an en lo niin a lang.
4. Zirna hotute an dah lal hle a, Board hnuaia awm tho ni mah se thuneihna sang tak an nei niin a lang. School Building (Block) thenkhat chu an Principal thawk lai hming chawia sakte a ni a, an building thenkhat chu an Principal-in a hawn (inaugurate) a awm nual bawk.
5. Kohhran thenkhatah chuan member inkhawm an tlem thei khawp mai a. Mahse, inkhawm tlem avangin an service an la zam mai chuang lo va, urhsun takin, an tih dan pangngaiin an kalpui thlap tho.
6. Lalpa Zanriah Sakramen theh an uar hle a, tuk tina theh Kohhran te pawh an awm bawk. Sakramen kil turin maicham hmaah kan va thingthi a, Puithiamin chhang a rawn sem a, kan chalah dawmin a tawngtai zel a, a hnuah Wine min rawn tulh leh thin. Wine hi no pakhata mi kan indut tawm vek a ni.
7. Independence Day hi Kohhranin an ngai pawimawh hle a. A puala inkhawmna hial te an buatsaih a. Hnam inpumkhatna te, ram leh ram hruaitute tana tawngtai te an bei urhsun hle a ni.
8. CNI Kohhran hi United Church of Northern India, Anglican Church of India, British and Australian Methodist Churches, Council of Baptist Churches in Northern India, Church of Brethren leh Disciples of Jesus Christ te inzawmkhawmin kum 1970-a an din kha a ni a. Kohhran hrang hrang inchawhpawlh leh inzawmkhawm an ni a. Kohhran tinin an tih dan phung an chhawm nung zel a, an inpawmpui tlang a, an rawngbawlnain a chhiat phah lem lo niin a lang.
Upa Zonunmawia
Coordinator
Synod Information & Publicity Deparment


c: text/html

text:
Tunlai thlalai tam tak zingah porn leh internet porn addiction hi a pung nasa hle a. Hetah hian statistics en theih.
Mizo zingah pawh thalai leh tleirawl zingah te leh nu leh pa valai zingah porn hi a hluar hle niin an sawi a. Mipa zingah a nasa zual a, hmeichhia pawh an bang chuang lo.
Aizawl mai ni lovin thingtlang thleng pawhin VCD/DVD player nei tawh hi chuan a rukin porn collection an nei deuh fur an ti.
Porn hi I en toh em? I hmang nasa em? Nangma nunah that loh phahin i hria nge a tangkai zawkin i hria? Hetah hian porn that lohna leh mi a tihchhiat theih dan tarlan a ni.
Addiction I neih chuan I tangkai pui ngei ang: Here. Porn hian kan khawtlang nun min tibuai mekin pawngsual te a pun phahin I ngai em? Engtia do tur chi nge ni ang le?
Halo! Pr0n maw Pornography chu khawvel ah a awmna a rei tawh. A medium a in thlak ve zel mai a ni. Internet awm hma pawn lekhabu a tam alom. Cyclo style pawh a awm kha!
Tunlai thlalai tam tak zingah porn leh internet porn addiction hi a pung nasa hle a
Is this news? I could be ignorant. “Tunlai” as in how recent? Has the numbers doubled, tripled in the past few months or so?
Mipa zingah a nasa zual a, hmeichhia pawh an bang chuang lo.
Not Surprising. “A man’s orgasm is like microwave oven. Heats up fast and cools down fast. A woman’s orgasm is like an ordinary oven. Takes time to heat and takes time to cool down” te pawh an tih kha.
Aizawl mai ni lovin thingtlang thleng pawhin VCD/DVD player nei tawh hi chuan a rukin porn collection an nei deuh fur an ti.
Again “an ti”. However, this sounds fair to me. Why should Aizawl alone enjoy pron
Mizo zingah pawh thalai leh tleirawl zingah te leh nu leh pa valai zingah porn hi a hluar hle niin an sawi.
Tu te nge sawi a? Where is your source? Tu te nge lo research?
Porn hi I en toh em?
I la en lo a nih chuan, there is something wrong with you.
I hmang nasa em?
Do you really expect people to give a serious answer here?
-benjamin
Similar Posts:
- Mizoram children into porn addiction
- Sex leh Mizo
- Zanlai Thlifim
- I fate’n internet an hman dikloh chuan..
- Swine flu internet traffic jam siam thei dawn!

robotstxt: allowed

filter: keep


text:
Kar hmasa tawp lam (weekend) Pathianni chawlh vel chhung khan New Serchhip hmuna Government Serchhip College chu misual tu tih hriatloh ten an rawk a, pawisa engemawzat an la.Government Serchhip College awmna lai hi hmun biru leh reh tak mai anih avang hian thawm hriat a har hle a, hei vang hian misual te pawh ngampa takin an che niin a lang.
College a Principal Room bul Room Bathroom atanga lutin misual te hian Bathroom bang Tile chu an chu chhia a heta tang hian Principal Room a awm Safe chu an khawih ta a ni. Safe hi hawngin a chhunga pawisa hi an la nual ni a hriat a ni a, engzat chiah nge an lak tih chu hriat mai theih a la ni rih lova, chhuizui mek a ni. Tunah hian Serchhip Police Station ah FIR thehluh a ni a, Police lam ten an chhuizui mek a ni. (Serchhip Times Daily)
picture  at http://serchhip.wordpress.com/
Similar Posts:
- Serchhip lam chanchinthar
- LADC office rawk a ni
- Hnamdang zinga pho chhuah atan Rev.Liangkhaia a chhuanawm ber
- MZP Hqrs Serchhip in Non-Mizo chhinchhiah vek an tum
- Serchhip MZP-in chawimawi tum


text:
A pahnihna atan Nancy kha kan nei leh a, khawia mi nge kan neih ka la hre chuang lo! Ani kha chu a buang a ni a, a hmul pawh a sei lutuk lo mahse kawng mut em chu a ni lo a, a lei hi a vei seh tet zel . Mi um hi a peih em em a, inchhungah hian kan inum kual vak vak a, thutthleng leh dawhkanah hian kan lawn chhuk chho zut mai a ni. Thutthleng te kha a lo bal duh awm e ka ti, ka nu khan min hau ngai lem hlei lo a. Nancy kan neih lai kha 1989 ni ta in ka hria. A dam rei lo, ui ke natna an tih ang mai kha a vei a, a ke hnung lam hi a zeng tlat a, kal pawh kal hleithei lo khan a awm a. A thihdawn lamah phei kha chuan a mu tawp a, eitur leh intur kan pek pawh hi a ei peih tha mang lo a ni. A thihni chuan ka nu hovin kan tap tliar tliar a, inhnuaiah kan phum a. Kan la naupang bawk a, a thlan te khan pangpar in kan chei a, kan theihnghilh leh thuai a.
Niggy erawh hi chu kan ui neih rei ber leh ngainat ber, a chanchin kan sawi ban theihloh a ni thung. Republic Venga ka ni te ui note kan lak a ni a, 20 March 1991 khan a piang a, kan lak ni kha May 15 a ni ta in hria. Ka nau mipa hian zingkarah a va la a, a rawn pawm haw a. Dum tereuhte, cher deuh, nghawng rek ngit nget deuh mai hi a nia, a va han chhe reuh tak em! A hmul tawi chi kha a ni bawk sia, duhawmna reng hi a nei lo. Mahse ui kan awhna kha a rei tawh em avang khan kan duat em em a. Mami hian a hming hi a lo phuah a, Niggy tih hi. Khatih hun lai khan cowboy Sudden-a thawnthu chhiar kan hrat lai kha a ni a, Sudden-a sakawr dum kha Nigger tih a ni a, khami zulzui khan "A nu a ni sia, Niggy ni rawh se" a ti a, a pu hlen ta a ni.
Mi in ui chanchin an sawi tawh hi chuan Niggy hi rilru ah a lo lang lo theilo, a chanchin engemaw tal lo sawi ve hi a nuam a. Zualtea (Read his blog! He's a single eligible bachelor!) nen Facebook ah ui chanchin kan sawi a, blog tur hian min inspire a nih ber chu.


text:
Ka misual puite nupui la neilo leh nei tawhte; in apply ve atan; nupuite tih lawm dan kan khilai ang che u, hlawkpui in awm ngei ka beisei.
1.(a) Zanah hian rilru hah awm takin han mu theilo der vel ila; khum bulah hian vei tuaksek mai ila han hui leh pap thin bawk ila; “Enga tinge i rilru a hah emi?” an han ti ngei dawn a; chuveleh “I chhungkhat lainate ka duh ang a ka tanpui theilo hi ka rilru a hah ani”, han ti thut mai ila. A effective khawp mai.
Airtel phone hmang ngei ila; airtel phone call dawn veleh ring leng lawngin “Nupui neilai ka ni; ka ti ani lawm ni? Ngaihzawng ka duhlo; min rawn phone tawh suh i phone number pawh ka delete nghal dawn ” tih pahin han dah tau ila.
Chawlhni zing chhung inkhawmah fate han zilh ila “I nu ang hian awm rawh u” han ti thla ngawt ila.
kan bialnu hlui an thik ber mai kha hmu ngai tawh miahlo mah ila; hmu awm ang takin han in sawi ila; “Saw nu zah theihloh dan saw chu, vawiin thleng khan mila ngaih melh nia mawle; zak theilo lutuk; lo nei pawh ni ila; a bialpa hlui te a ngaih melh zawk zawk awmsi a; ka lo neilo hi chu kava in chhirlo tak eem” han ti ngawt ila; a tha ve khawp mai.
Thawhbelh ve teh u.


text:
( Herald News/MSO(Hqrs.)): Eima hmiala hata hriatuanoh(31/10/2011) tawhta chutyhnoh (4/11/2011) taihta ahma awpa MSO Vyhphao Sport Meet 2011 apachhuahpanohna cha MSO(Hqrs.),Siaha chhithatuhpazy ta ama siekhei nga hai.
MSO Vyhphao Sport Meet 2011 ahma nawpa liata lyma Trophy nata hmohropa byuhchhiapa zy buakhei pata MSO(H) chhithatuhpa Aizawl la asiepazy chhao SIaha kaw tlo ha ei ta, Trophy nata Banner zy chhao a kaw tlo khai ha.
Opening Ceremony he 31/10/2011 at 10:30AM pata Siaha Tlyliah liata ahmapa cha aw ta, Khichhai laipa chata Puhpa FC.Khihnia apahawpa a cha. Opening Ceremony ahma khai tawhta Sport Item ataopasua pata daihti hma pazaopa a cha aw. He ary liata palasapa he 4th November noh ta 46th MSO Foundation Day ahma nawpa Programme a cha.46th MSO Foundation Day za ta MSO Website Inauguration nata Entertainment Night ahma awpa ta apachhuahpanohpa a cha hra.
Related Post : MSO Vyhphao Sport Meet 2011


text:
01st March 2013 chu Zirtawp ni a ni a, zing atangin Office ban hma ngei tumin theihtawp ka chhuah nghal a. Dar 1:30 pm vel atangin U Maruata (Asst. General Manager - Exim Bank) chuan min rawn tur tan a, hmanhmawh bak lengin chaw ka ei sawk sawk a, tan hun tura an ruat dar 4pm chu tlai hauh lo turin office chu dar 2:15pm velah ka chhuahsan ta a. CST station-ah chuan U Maruata chuan min lo nghak vang tawh a, U Malsawma (IRS – Income Tax) erawh leihnuai kawng an siamah a lo bo deuh a ni awm a, a rawn tlai hret a. Dar 2:30pm ah chiah chuan Vashi – Mizoram House thar tur lam panin Train ah chuan kan zuang lut ta a ni.
Chawhnu dar 3:30 ah a hmun kan thleng phei a, a kal tur awm ang chu an lo thleng deuh vek tawh mai a; kan khuallian tur te tih mai loh chu, ei leh in, sound system, usher, security guard etc engkim mai an lo peihfel vek tawh a ni. Tichuan khuallian leh Mizoram Chief Minister ni mek Pu Lal Thanhawla leh a team te chu kan nghak ta tlek tlek mai a ni. Dar 4 a tan tur a nia, buai tak leh hmanhmawh takin tan huna thlen ngei kan tum tih vel te chu an ngaihtuah vak lo a ni chek ang chu, darkar 1 leh 15 minutes hnuah a rawn thleng hram mai, kan ril a tam tawh bawk si, a tam zawk chaw ei lova kal te an ni a, thenkhat theih leh thei lova damlo/cancer chung chung a kal te an ni hlawm bawk nen, a zia lo viau chuan ka hria. Chief Minister a rawn thlen meuh chuan program pawh a nih dan tur ang takin a kal zung zung a, fel fai takin darkar khat leh a chanve vel chhung lekin kan zo fel hman der a ni. Mizoramah awm ta ila biak pawh kan biak phak meuh loh tur kan zaithiam lar te nen inpawh takin kan inkawm thei te kha keia tan a hlu viau mai, chung zawng ai chuan Mizo mipui te mamawh tak mai, Mizoram House kan nei thei tur erawh duhthu sam chiah lo mahsela ka lawm ve em em a ni.
Hemi ni a thil thleng mak ka tih thenkhat te :-
1. Kan ram hruaitu ber mai leh mi te entawn ber darkar 1 leh 15 minutes lai mai a rawn tlai a, a rawn tlai chhan pawh sawi miah lo leh hriatthiamna dil miah lova, a nih dan tur ve reng anga ngai a a kal larh larh kha a mak ka lo ti khawp a, mipui te min zah lo nge a nachang a hre lo, nge Chief Minister lal dan ka hrethiam lo zawk ka ti mai mai.
2. Mumbai Mizoram House kan neih mek hi a lian lem lo, Mizoram Chief Minister meuh rawn zin chuan a rawn tlawh ve kan beisei hle, mahse a rim a ra pawh kan hre ta lo.
3. Ribbon vel a chep chat anga, tawngtaina nen Mizoram House lungphum a hawng ang chu ka lo tih lai a, Vai style a che ta zawk kha mak ka ti hle bawk.
Awle, thil hriat fuh loh pawh tam tak ka nei ngeiin ka ring a, eng pawh nise Mumbai Mizo ten House thar kan nei leh thei ngei dawnin a lang a, hengte hi tangkai takin a mamawhtu ten hmang thei sela, a bikin damlo leh sikul naupang thlenna mai nei lo te tan malsawmna nasa tak a nih ngei ka beisei. Kan chan tur beitham viau mahse neih loh ai chuan a tha hrim hrim a, Pu Hawla sawrkar hian eng style hmang pawhin rawn hawng se a lawmawm em em a, rawn hawng lo ta sela chuan Pu Zorama hnuaiah hian kan hawng ngei ang tih a awm chuang bawk silova. Chuvang chuan a party emaw, mimal emaw House kan neih theihna tur atana tha leh zung sengtu zawng zawng te inpekna hi a fakawm ka ti thlawt a ni.


text:
(He thu hi Pi Hmingthanzami ziak a ni a. Tha ka tih em avangin ka rawn post a ni e. Lo chhiar ve ngei teh u)
Mizorama mipui tam berin Politics kan hriatthiam dan chu- thuneihna leh lalna inchuh (Sorkar siam) hi a ni. Politician kan tih zinga tam tak pawh hian chu chu an ngaihdan niin a lang. Engti zawng pawha thuneihna chan hi an tum ber a ni. Chumi atana a chaw chaha kan hman ber chu Development a ni a. Policy kan insiam that siak a; policy tha neih aimaha kan la ngaihpawimawh zawk chu, ‘Engin nge mipui hip ber ang?’ tih hi a ni. Congress-in NLUP an sem a, party dangte chuan sawisel reng chungin a aia tam sem dan an duang chhuak thap mai a ni. Hnam leh Ram erawh chu kan agenda-ah hian a tel pha lo em em a. Opposition an nih laiin mipui te rilru thawi nan vei awm tak te chuan an insawi thin a, a tak takah erawh chuan kan thinlungah veina a awm pha lo a ni. Hei leh chen kan thenawm nena kan ramri kan ngaihthah theih danah hian chu chu a chiang reng mai a ni.
State ramri chungchanga kan sorkar ten an duh ber chu- an sorkar laia buaina a thlen loh hram hi a ni. Thil eng emaw lo alh chhuak hlek a awm chuan official te tlantir vat vat a, hmehmih vat vat, remna siam thuai thuai leh thil a pangngai anga dah theih hram (status quo maintain) kha an tum leh duh ber a ni. Mizo mipui te thinlung erawh chu a dam chuang miah lo a ni. MNF hunlaiin Vairengte daiah MZP-in Zorun an sa a, zankhat pawh a riah hmain Mizoram sorkarin a thiahsak leh nghal a ni. Politics in a tum, HNAM HIMNA leh ZAHAWMNA te chu an tihchhan a nih hmel loh. ‘Kan lal chhung hi chuan buai rih lo e,’ tih chiah an ngaihtuah a ni. Tunhnai Congress hunah pawh hian kan buai chinfel dan chu kan hmuh theuh a ni- official te tlantir vat vat a, a ngai anga awm tura ‘remna’ siam vat vat kha a ni mai. (more…)


text:
Tunlai chu information hi a tha tawh khawpa internet khawvelah hian thil post leh tawngkam tehi fimkhur a ngai khawpmai. Kan thil tarlan tehi keinin kan ngaih serious vakloh aiin mi hian an lo ngai serious viau thei a. Saptawng a nih loh pawhin mizo comunity chhungah pawh hian mi tana offensive thei deuh kan tarlan chuan kan va offend tekhan an lo hmu ve vat dawn ani tih hriat a tha, an mahni related anih chuan thiante atangin emaw eng tin tin emaw anlo en ve vat mai ang. hehe
Hmanni ah pawh Dr.Rebeka in mi a bawl ngawt a FIR te an thehluh mai kha. Misual member zingah Rebeka i bawl tawh engzat nge awm ang aw.
Chuan he pa Hamza Kashgari(K-23) pawh hian a thil tweet in muslim ruh ho a chhaih kawlh ani ber mai. Muslim lam comunity ah chuan tun kar vel khan alo hot viau ani awme he chanchin hi. A identity an chhui chhuah hnu ah New Zealand a tlanchhiat tumin Saudi Arabia atangin a thlawk chhuak a mahse Malaysia police ten anlo man a, Saudi Arabia ah an thawn kir leh ani. A future a bright lo khawpmai. Fimkhur phah nan lo hmang deuh rawh u. hehe
Similar Posts:
- Mizo hmeichhe B.Th./M.Th. zo te hi
- Mizo pahnih AFC U-17 Championship-ah
- Deccan Mujahideen threatens to attack Indian airports
- Foreign a inhlawhna – Thlirna dang
- Saudi ambassador thah tumna!


text:
Written by Tongsan Admin Sunday, 16 June 2013 18:51
Leitung ah mi tampi a sisak thei Nuclear lauhuai a bawlna hangin Israel,USA,UNO akipan leitungbup phialin abuaipih den gamkhat ahi Iran gamah President thak kiteelna pen June 12-15,2013 sung nasiatak nei uh a, a lungsim duai hithiat Muslim biakna makai khat zong ahi Mr. Hassan Rouhani (Kum 64) in Mee (Vote) 50% tawh President ngah hi. Iran President panmun hunpi thum (Term 3) kizom asem khinsa mitampi asisak thei Nuclear lauhuai a bawlpa President lui Mahmoud Ahmadinejad i zalaih ding hi ta hi. President thak Hassan Rouhani pen Iran gammite in deih mahmah uh a, agambup mee (Vote) Awn 37 sung pan Awn 19 tawh President ngah ahi hi.
Mr. Hassan Rouhani pen Iran nuclear bawlna adeihlo pawl hi-in, US, Israel le UNO in Iran kumpite amawhsak hun laitak in a hoih theithei in thugenpih den khat zong ahi hi. Hassan Rouhani in President a ngahna hangin UN Secretary Mr. Ban Ki Moon le US President Obama te in lungdampihna thupuak uh a, Iran gamin tu akipan daihna le khantohna lam manawh ta ding hi cih gen uh hi. Mr. Hassan Rouhani in June 16,2013 y) ni a thugen masakna ah " Iran gam thukhun tawh kizui-in, kilemna-daihna le khantohna lamah i kalsuan theihna dingin mipite' deihna kisam penpen hi " ci-in Iran gam TV pan thugenna nei hi. Iran gambup in amah deih mahmah uh ahih manin, ahi zongin President lui Mahmoud Ahmadinejad bel mudah lua mahmah uh hi.
Mr. Hassan ouhani pen Shitt Muslim upna zui pawl ah 1989 - 2005 sung Islamic Consultative Assembly (Majlis) & Supreme National Security Council ah Deputy Speaker sem ngei a, Nuclear tawh kisai nitumna gamte' deihlohna thu a thukimpih le ahoih lamah a genpih tawntung kilemna le daihna a deih mah mah khat ahi hi. Hong tung ding August 3,2013 ni ciang in Iran President zumpi ah tu pan ding hi. Amah in Campaign sung a thugenna ah " President ka ngah le nitumna gamte tawh limtak kizopna i bawl dinga Iran gam khantohna le daihna om theihna ding ka hanciam ding hi " ci-in campaign bawl hi.
Source: VOA News
Translated: Tongsan Translated Team


text:
“…ky pon k gai ce lom..el..hun harsa takh po kn inpui jel donny o..i kiaga hlm tka om k va cak to tak…;) mizz u..gud nit n tc…”
Ka biangah chuan mittui a lo luang tiam tiam a, ka chhiar zo thei lo. Ka phone chu ka dah a, tlem la bang ka in hnu chuan mut zai ka rel leh ta a.
Thla eng chuan ka pindan chu a chhun eng ruih mai a, mutthilh a har ngei mai. Mitthlaah nunhlui liam hnu te a lo lang uar uar a, koh kir theih an chang tawh si lo. Hun chuan kan nundante chu liampui mahse sik leh sa inthlakin a thlak danglam ve tawh loh tur hmangaihna chu ka hlan tawh si. A tel lo chuan ka tlei lo va. A ni, D, I tel lo chuan ka tlei lova, ka ngai ngawih ngawih che asin. Mahse chung zawng zawng hai der chuan min liamsan ta si. Kan hlimlai nite kha dawn kir ve la chuan maw..aw..dawn kir ve hian i mawi tawh si lo.
Ka pindan kawngkhar chu dimtein ka hawng a, in chung zawl lamah chuan ka insawn chho ta a. A thianga kan lawm thin van dumpawl ruih te leh chhawrthlapui te, siar eng mawi tak te chuan a ngai tein an mawi an lo la chhuah si. A mak khawp mai, lung leng reng reng chuan sulhnu an chhui ngei ngei an tih hi a lo dik a ni ang.


text:
Hun rei tak chhung chu Mizoram khawpui leh District Capital dang thenkhatah Parking Fee khawn a ni ta a. Tuna an khawn mek dan hi chu mipui pawhin kan pawmin a pek lamah pawh hnialna emaw, sawiselna emaw a awm lo viau a. A lawmawm hle. Mipui lam pawhin sawrkara chhiah pek leh sawrkarin dan leh hrai a siamte zawm kawngah hma kan sawnna langsar tak ni pawhin a lang.
Tun hnaiah sawrkar thu chhuak angin Parking Fee hi tihsan tur a lo ni ta a. May thla atanga hman tan turin Fee thar angin pek a ngai dawn ta a ni. Amaherawhchu thawk leh khata heti tak maia tih san a ni hi hriat thiam a har hle thung. Entirnan Two Wheeler Fee chauh pawh hi lo en ila.
Tuna hman lai mek hi Rs.2/- a ni a. Fee tharaha chuan hmun lun lai (Bazar Area etc) ah chuan Rs.10/- a ni ta dawrh mai a. A punna hi 500% lai zu ni a ! heti em ema vawi leh khata punna sang hi thil dangah awm ve tak maw..!? Chutiang zelin Fee dang punna hi sang fer fawr tak a ni. Heti em em lo deuh hian tih theih chu a ni chiang mai a. A punna hi chu chuti khati zat tur a ni an tih ang ang khan thuneitute hian an fix mai a ni si a. Hei aia hniama tih hram atan a va tha deuh ve le. Two Wheeler tan Rs.5/- te tal ni se…Chutiang zelin….


text:
Download R. Vanrammawia - An lungleng ve ngei ang - Mizo - Lengzem video
Download R. Vanrammawia - An lungleng ve ngei ang - Mizo - Lengzem video on savevid.com
Download R. Vanrammawia - An lungleng ve ngei ang - Mizo - Lengzem streaming video in flv, mp4, avi formats direct easily on Savevid.com.
R. Vanrammawia - An lungleng ve ngei ang - Mizo - Lengzem
-
Share:
- Provider: YouTube Link:
- Rate: Please rate this video Views: 34 Downloads: 7
- Description: an lungleng ve ngei ang...
- Tags:
- Category: Flag video


text:
1st. Thursday: March 4 (Pathianni) zan thleng awh tur KTP General Conference vawi 54-na chu Lothazawl, Thenzawl-ah tan a ni ta a. A ṭan zan hian Pandal-ah palai lawm inkhawm neih a ni a, Central KTP Leader Rev K Lalpiangthara’n inkhawm a kaihruai a ni. KTP General Conference vawi 54-naah hian thupuiah ‘Isua Krista – Khawvel mamawh chhanna’ tih hman a ni a, speaker atan Rev. C. Lalsangliana an hmang ang.
2nd. Friday: Chapchar Kut ni a ni a; Mizoram district hrang hrangah ropui thei ang bera hman a ni. A hmanna pui ber Aizawl-ah chuan Lammual-ah zing dar 11.30 atang khan nileng awhin ropui taka lawm a ni a; Pu P.C. Zoramsangliana, Art&Culture Minister chu Kut Thlengtu a ni. Chief Minister Pu Lal Thanhawla chu Kut Pa a ni a; Mizoram Larsap Pu Vakkom Purushothaman chu khuallian niin, Pu Som Kamei, NEZCC Director chu khual-zahawm a ni. He hunah hian Chapchar Kut leh Miss Chapchar Kut thlan an ni a. Mister Chapchar Kut-2012 chu Tv. Saihmingthanga Sailo, Bungkawn Branch YMA a ni a, Miss Chapchar Kut chu Nl.Lalbiakzuali, Republic Vengthlang Branch YMA a ni. Pawisa Rs. 10,000/- (singkhat) leh certificate hlan an ni.
3rd. Saturday: Kawng hrang hranga mau tangkaina inhrilhhriatna atan leh humhalh kawnga mipuite thanharh zelna atana buatsaih Mizoram Bamboo Day hmasaber chu Aijal Club-ah hman a ni a; CM Pu Lal Thanhawla’n a hmanpui. Mizoramah hian mau kan neih thatzia te, mau hi hausakpui tham kan rohlu a nih ziate, mahse, tun thleng hian Mizorama kan maute hi kan la hmang tangkai tawk loh si ziate hahipin kan sawi ṭhin. He hun hian rah ṭha a chhuah ngei kan beisei tur a ni. Bamboo Day hi kumtin Chapchar Kut ṭiah tukah hman ṭhin tura ruahman a ni. Hetih lai hian World Bamboo Day chu 18th. September (ka birthday) a ni tih lo hre tel mai mai ta ila.
4th. Sunday: Bawngkawn police station staff-te chuan Selesih-ah Mc Dowells Rum um 398 leh a neitu Zoremsangpuii, Chhimluang khua nia insawi leh Zodinsang a, Keifang khua nia insawi te an man.
5th. Monday: March 5, 1966-ah India sipaite’n jet fighter hmanga Mizoram an bomb champha, ‘Zoram Ni’ tia vuah chu Zoram Ni Organising com¬mittee huaihawtin hman leh a ni a, Millennium Centre atanga Vanapa Hall thleng kawng zawh a ni.
6th. Tuesday: MPSC chuan Planning, Economics & Statistics Service Junior Grade tur lâkna result a ti chhuak a; Mary Lalrinchhungi d/o RC Thanga, Zotlang,Aizawl leh Isak Lalmuanpuia Chuaungo s/o C Lalsawta, Upper Republic-te an tling.
7th. Wednesday: Lawngtlai atanga Chawngte panna kawng a Mampui khaw dáiah 407 truck, MZ-07 1302 chesualin, kawng thlangah a lum a, motor neitu, Lalrinzuala Sathing (43) s/o. Zathanga, Mampui chu a hmunah a thi. Thu dawn danin,motor hi Lalrinzuala hian a khalh a, kawngpuia a inherna lamah kawng thlangah a tla ani. Motor thlakna hi a awih viau a, ft. 250 vela lum a, a chhe hneh hle ani. Motor-ah hian chuangve dang an awm lo.
8th. Thursday: Planning Board Member Secretary, PLThanga chuan Hlakungpuimuala Orchid Sanctuarya tlawh a, naubán zinga Mizoin hming koh dan bik kan la neih loh naubánte hming phuah tharna hun an hmang. Naubán hming phuahna inkhawmtawitê hmanah Khawbung Forest RO, Lalṭhazuala’n nauban hming phuah tur chanchin a sawi a; PLThanga chuan, nauban chikhat (Sub-family -Epidendroideae, Tribe- Arethuseae, Sub-tribe- Coelogyninae) chu ‘Zomawi’ tiin a hming a phuah a ni.Orchid Sanctuary-ah hian nauban chi hrang34 seng luh tawh a niin nauban bul 2,000 aiatam khawi tawh a ni.
9th. Friday: Serchhip khawpuia lirthei neitu intelkhawmte chuan Serpchhip khawpui chhung kawng chhe lutuk avanga lungawi lohna lantir nan zing dar 8:30 aṭangin No Vehicle Day an hmang a, sorkar motor tih loh, lirthei veivâk hmuh tur a awm lo. He nawrhna hi tlai dar thumah tih tawp a ni.
10th. Saturday: West Phaileng Jt. YMA leh West Phaileng bial KṬP ṭangkawpte chuan Aizawl Civil Hospital-ah thisen unit 64 an pe a, a petute hi mipa 56 leh hmeichhia 8 an ni.
11th. Sunday: Mizoram kohhran chhunga a hmasa ber atan Mizoram Baptist Kohhran (Baptist Church of Mizoram) rorelna sang ber ‘Assembly’ chuan Dr R.L. Hnuni, (w/o Rev. Dr. K.Thanzauva) Principal, Academy of Integrated Christian Studies (AICS) chu Rev. Dr. Raltawnga Chhakchhuak, President, Baptist Church of Mizoram chuan Minister atan a nemnghet ta.
12th. Monday: Pu Lalhmingthanga Chhiahtlang Chhimveng a khawsa (47) puitu beiseia a au chu ṭhenawmten an hria a; an va kal nak chuan biak theihin a lo awm tawh lo. Pu Lalhmingthanga hi amaha khawsa a ni a, a hnute ding lamah chemtea vihna hnuhma hmuh a ni. Serchhip damdawi inah lak phei nghal a ni na a, a hliam tuar lovin a boral. Hemi thil thleng chungchangah hian Serchhip Police Station ah FIR thehluh a ni.
13th. Tuesday: Kolasib Venglaia VL Rawna in, Lalchhuanmawia te luah lai, Assam type chu bungrua chuh hman awm loin a kâng ral. Kângmei a chhuah tan lai hian inah tumah an awm lo a, fire department lamin thelh tumin bei mah se, an thelh mit thei lo a ni.
14th. Wednesday: Mizoram khawthlang lama khaw pakhatah (hming thup) tlangval pakhatin ar thisen a dawt lai hmuh a ni. He tlangval hi Aizawl lam mi niin he khuaah hian hnathawkin nikum lam aṭanga awm a nia; ze danglam tak a neih avangin ṭhenawm khawvengte nen pawh an intlawh vak ngailo. Hemi zan hian he khua-a hmeithai pakhat chu a fa mipa naupang kum 8 mi leh kum 5 mi te nen an mu tawh a, thawklehkhatah an bathlara an broiler ar te chu chiaiin an ri ta sup sup mai a, chutianga thawm a awm takah chuan an ar te chu zawhte emaw sazu ten emaw an tibuai a nih ringin nu ber chu a zuangtho nghal a, an kawngkharpui hnaih lam bang feet 4 vel chu dap bang pan angreng tak a ni a, bangawng lian angreng tak a awm bawk a, pawmlam bathlar light an tih en avangin bangawng atang chuan an arbawm leh pawnlam chu a langchiang hle. Kawngkapui hawng ta mai lo chuan bangawng atanga pawnlam a han bih chuan an inchung tlangval kum 26 vel mi chu Ar in bulah chuan a lo ding reng maia ar pakhat hi a lo man bet a, chutia a en lai chuan ar lu chu awlsam fahran hian a thuai bunga ar nghawng lubung chu a fawp ta ngawr ngawr mai a ni. Chu hmeithai chu a thil hmuh chuan a rap em em mai a, hlau hle mahse insum hman lovin a te tuar a, ar thisen dawt mektu tlangval pawh chuan a thil tih lai chu chawlin bangawng lam chu a rawn en zawk a, a mengsen rum a. A thil tih lai chu a tih chhunzawm leh hmiah hmiah mai a ni. Hmeithai nu te thawmah chuan ar thisen dawt mek tlangval hringtu nu, inchung lama awm chuan thawm rawn neihin “enge ni ta” tiin arawn au va, ar thisen dawt tu tlangval leh a nu hi hmeithai te inchung room pakhatah an nufa chauhin an cheng a inchung chhuat hi thingphel a nih avangin thawm a inhriat theih hle a ni. Ar neitunu chuan hlau thlabar tak chungin inchung nu chu rang taka rawn chhuk vat turin a au a, a ni lah chuan a fapa chu pan nghal mai bik talo chuan thenawm ho chu a pun kual ve leh phawt a, chutih chhung chuan ar pakhat chu la chhuak lehin awlsam te bawkin a lu chu a thuaibunga a thisen chu a dawt leh ta ngawr ngawr mai a ni. Inchung nu pawh a rawn kal hnai hle tawh a,”Bawiha..bawiha..engthil nge i tih tak le..ava mak em bawiha” arawn tih thawm chu inhnuai hmeithai chuan a hria a, chu tlangval chuan a bula chartin phel bung chu la in a ma nu ngei chu a vaw ri ta chawrh chawrh mai a ni. Inchung nu chuan “bawiha bawiha i nu ka ni e..a na lutuk..a na lutuk minchhan rawh uuuuu”..a ri chawrh chawrh zel tho a, a chang chuan a hnuk ri hrawih hrawih bawk. Hemi hnu lawk hian thenawm pa pathum an rawn lang ta. Chu tlangval chuan a nu chu a awmah thut betin a lo rek bet tlat a. Thenawm pa pathum te chuan chu tlangval chu a nu lak atang chuan pawhthen an tum a, a chak zia chu mak tak a ni. Patling pathum chuan chu tlangval chu bawhbetin an man bet thei ta hram a ni. He tlangval chet dan hi a mak in a rapthlak hle mai a, mitam tak chuan ramhuai thiltih a nih an rin laiin Medical lam thiam te erawh chuan rilrulam natna/mental desease chikhat a ni a, an hlauhawm em em a, an thil tih hi an hre ngai lo a, khawngaihthlak letling tak an ni a, enkawl theih an ni a, an dam mawh hle thung niin an sawi ve thung.
15th. Thursday: Champhai Zotlanga cheng Lalengmawia (17) S/o Roremliana, chuan Champhai Zotlang hmeichhe naupang kum 8 mi a lo mutpui thin tih hriatchhuah a nih avangin mipui thinrim in Lalengmawia te chenna in an thiat a, an mahni chhungkua hi an insaseng hman. Thudawn danin Lalengmawia hian he hmeichhe naupang hi nikum Christmas hma khan hmeichhe naupang te ekin chhungah a lo khawih tawh a, chumi hnu chuan khawih lo vang vangin kumin January leh February thla vel khan midang awmloh laiin hmeichhe naupang te inchhung leh hmun remchang dangah te a lo khawih fo mai tih hriatchhuah a ni. In thenawm hnai an ni a, Lalngmawia hi hmeichhe naupang te inah hian a lenglut fo a, an in nel em em a, khatia an inkuaha an han inbawh vel khan a chakna sosangin a khawih leh mai thin niin Lalengmawia hian a sawi niin thu dawnna chuan a sawi. March ni 12 Thawhtanni khan victim hmeichhe naupang leh a nau te chuan Lalengmawia hi paper an dil a, pawngsual tawk hmeichhe naupang leh a nau hmeichhe naupang ve tho kum 6 mi leh an thenawm mipanaupang kum 6 mi te nen chuan Lalengmawia chuan an piah lawka DIET office thlen hma thlam chhungah a luhpui a, hetah hian a khawih thin hmeichhia hi a khawih leh ta a ni. A khawih zawhah chuan naupang pahnih dang te chu an tih anga ti ve turin a ti a, Lalengmawian a hrilh ang chuan an ni pawh chuan an ti ve ta a ni. A tukah mipa naupang hian a serh na atih avangin a chhung te a hrilha thil awmdan an han zawh chuan he thil hi an hrechhuak ta vek a ni.
16th. Friday: Computerised Embroidery Institute of Technology buatsaih, Fashion Fusion 2012 chu Zarkawt Recreation Centre-ah neih a ni a, Mizo model ṭha ber berte’n zirlai 15-te kutchhuak thawmhnaw chi hrang hrang an pholang. Fashion Fusion hian hlut a hlawh hle . He hunah hian lawmman sem nghal a ni. Lawmman dawngtute chu: Best Garment Construction -Lalremtluangi, Most Creative – Helen Zonunpari, Best Craft Endorsement – Lalremruati, Best Collection – C Lalremruati, Queen – Dane Vanlalthari te an ni.
17th. Saturday: Aizawl Bishop, Most Rev. Stephen Rotluang a chuan Khawruhlian dáia Catholic kohhran enkawl, Kalvari Tlang (Tawngtai Tlang) an tih chu a hawng.
18th. Sunday: Chhimtuipui District UPC Conference Hqrs. Biak In, Saihaa tunkar Ningania ṭan tak chu hlim taka hman a nih hnuin a ṭiak ta General Treasurer Rev. Lalmalsawma Sailo chuan Conference hi hmanpuiin hruaitu inthlan a neih pui a, District Board a telpui nghal bawk.Kum 2012-13 chhunga hruaitu turin heng mite thlan an ni:
District Superintendentt. : Rev. C. Sihmo
Disttirct Secretary : Rev. HC Mangliana
Distruct Treasurer : Rev. WL Thanghre
District Board chuan kum 2012-13 chhunga Department hruaitu thar ruat nghalin pastor atan Evan Robbin MH Thanmawia chu a la thar bawk. Chhimtuipui District hian hma an sawn nasa hle a, sum leh pai mai bakah member lamah an thang chak a, tunah hian member 10000 (singkhat) an pel tawh nghe nghe a ni.
19th. Monday: Pitarte Tlang, Republic Vengthlanga Hawla Indoor Stadium chu Home Minister, R Lalzirliana’n a hawng. Hawla Indoor Stadium hi NLCPR sum hmangin kum 2008 khan M/s Suvidha Infrastructure, Guwahati ten an sa ṭan a, tender chhanna pawisa zat vbc. 9.18 a ni. Stadium hi chhawng li, sq.metre 432.065-a zau a ni a, table tennis hall, martial arts room, gymnasium, basketball leh badminton court-te a awm.
20th. Tuesday: North East Games 2012 chu Chief Minister Lal Thanhawla’n Rajiv Gandhi Stadium, Mualpui-ah flag pawt pharhin a hawng. Games hawnna inkhawmah hian Assam Minister for Sports & Youth Welfare, Ajit Singh pawh rawn telin thu pawh a sawi ve nghe nghe. NE Games 2012-ah hian hmarchhak state-te an rawn tel kim theia; tihian infiammi 1,006 leh official 180 an awm ta a ni.
21st. Wednesday: Lunglei SP hnuai a District Special Branch-te chuan Zoramsiami d/o. Budea, Thenzawl inti hnen aṭangin parvon spas mum 40,000 an man.
22nd. Thursday: World Water Day a ni a, he ni pual hian PHE department buatsaihin Vanapa Hall-ah ‘Siktuithiang Kût’ hman a ni a, State Planning Board Vice Chairman, Lalkhama’n a hmanpui. He huna thupui chu – ‘The world is thirsty, we are hungry’ tih a ni.
23rd. Friday: Zirtiri Residential Science College-a NSS Unit leh Career & Placement Cell chuan an College Hall-ah an zirlaite tan career guidance chungchangah awareness campaign an buatsaih a, SBI AGM hlui, Lalṭhuama’n ‘Entry into Banking Services’ tih thupui leh NEDFi lam mi, Lalthianghlimi’n ‘Entrepreneurship Development’ tih thupuite an sawi.
24th. Saturday: World TB Day a ni a, Aizawlah chuan I&PR Auditorium-ah Health Minister, Lalrinliana Sailo hoa hman a ni. He hunah hian kum 2011 chhung khan TB nia rinhlelh mi 2,300 inentir zinga mi 1,253 chu TB vei an ni tih hmuhchhuah niin, a vei zinga 86% tihdam an nih thu tarlan a ni.
25th. Sunday: Bairabi hmar venga unau hmeichhe naupang pahnih – Lalruatfeli (9) leh Hmangaihkimi (6), d/o Lalhlimpuia te chu Bairabi bul Tlawng luiah an tla hlum. Anni hi chhungkuaa kal anniin anni unau hnih hi tuiah hian chengin piah deuhah an va inbuala; an lo let leh lam chu an chesual ta a ni.
26th. Monday: Kolasib DC, Niharika Rai hoin a office-ah Tuikuk raltlante Kolasib district-a lak lêt dan tur chungchang an sawiho. Ruahmanna an siam dan chuan Kolasib district-ah hian Tuikuk raltlan chhungkaw 628 dah tura ruahman a ni. Tuikuk raltlante hi May/June velah Kolasib district-a dah ṭan tura ngaih a ni a; meeting chuan\ inpuahchah dan turte an sawiho a ni. Ruahmanna felfai tak siam a nih theih nan, department tinte chu lo inbuatsaih lâwk a, an inbuatsaih dante March 28-a DC-a thehlut turin an ti bawk. Kolasib district-a Tuikuk raltlante dah zat tur an ruahman dan chuan, Bairabi Awrpuara Vengah chhungkaw 50, South Chhimluangah chhungkaw 150, N. Thinglianah 157, Rastali-ah 80, Dilzau-ah 55, Pangbalkawnah 45, Meidumah 46 leh Bukvannei-ah 45 dah
tur a ni a; an vain chhungkaw 628 an ni.
27th. Tuesday: Ni thum chhung awh tur Mizoram Secondary School Games 2012 chu Ramhlun Sports Complex-ah ṭan a ni a, School Education Director, Lalhmingthanga’n a hawng. Kumina Secondary School Games hi a ṭum 30-na a ni a, infiamna chi hrang pakuaah zirlaite an inel dawn a, district tina sikul 176 aṭangin zirlai 822 an tel dawn a ni
28th. Wednesday: Mizoram Assembly budget session, March 20-a ṭan chu zawh a ni a, chawhnu 12:45-ah Speaker, R Romawia’n tiam chin awm loin a titawp. Tun ṭum session-ah hian April-July, 2012 chhunga Mizoram sorkar hman tur sum pass a ni a, starred question lut 220 zinga 33 House-ah chhan hman niin, unstarred question 152 chhan a nih bakah, bill pahnih pass a ni bawk. Tun ṭum budget session-ah hian sorkar kum kal meka sum indaih lohna phuhrûkna tur, Supplementary Demand for Grants Rs. 7,83,33,00,000/- leh sorkar kum thar, April aṭanga thla li chhunga sum hman tur Finance Minister-in a put luh, vote on account Rs. 16,63,11,66,000/- chu pawm a nih bawk bakah bill pahnih – ‘The Mizoram (Preven tion of Government Land Encroachment) (Amendment) Bill, 2012′ leh ‘The Mizoram Municipality (Declaration of Assets and Furnishing of other Informations) Bill, 2012′ te sawiho an nih hnuah pass anniin; sorkar laipuia dan ding lai, ‘The Employment of Manual Scavengers and Construction of dry latrine (Prohibition) Act, 1993′ Mizorama hman vena tur resolution pawh pass a ni bawk.
29th. Thursday: Police department hnuaia Crime & Criminal Tracking Network & System (CCTNS) project hna thawk turin Mizoram sorkar leh Rolta India Ltd, Kolkata te chuan thuthlung an ziak. Inremna thuthlungah hian Mizoram sorkar aiawhin Home Secretary, K Riachho-a’n hming a ziak a, Rolta India aiawhin Sr. Divisional Director, MK Govinda’n hming a ziak bawk. CCTNS hi Mizoram police department computer hmanga thlun zawmna tur niin, sorkar laipuiin sum a tum vek dawn a ni. Rolta India hian cheng nuai 704/- in a bun hna a thawk dawn a, Mizorama
police station tin, SDPO office, SP office leh Police headquarters-te chu computer network hmanga thlunzawm vek
tum a ni. Rolta India hian installation an tih dawn bakah, a thlawnin kum thum chhung an enkawl zui dawn a ni.
30th. Friday: Lunglei Art & Culture Auditorium ah Zohnahthlak Inpumkhatna Seminar Lunglei Academy of letters, Lawngtlai Academy of letters leh Chhimtuipui Academy of letters te tangkawp buatsaih chu neih a ni a; Pu P.C Zoram Sangliana, Art & Culture Minister in a hmanpui. Inkhawm hi Pu C.Hrangdula, President, MAL in kaihruaiin, zirchianna thu ziak “Zo hnahthlak inpumkhatna-Pipute infiamna atangin” tih Pu K.Hrekunga, President, LAL leh “Zo hnahthlak inpumkhatna – Pipute thawnthu atangin” tih Dr. Chawngkhuma Chawngthu, President, CAL ziak atang te in hnam inpumkhatna atana tangkai thu ngaihnawm tak tak ngaihthlak a ni bawk.
31st. Saturday: 9th World Junior Taekwondo Championship,Sherma El Sheikh, Egypt, 4th – 8th April 2012 chhunga khelh turah India aiawh turin Johny Vanlalruatsanga Under 63 kg category, Thinghlun khua, tuna SAI hostel-a awm mek chuan New Delhi a chhuahsan. A rual hian RK Bungaraj(Kerela) under 59kg-ah, Depika Sehrawat(Delhi) under 42kg-ah leh Shreya Singh(UP) under 68kg-te an kal bawk a ni. Johny hian nikum 2011 khan National Junior Taekwondo Championship Jharkhan-a neihah khan Gold medal a la a, National/Regional Championship-ah gold 2 leh silver 1 la tawhin, nikum khan National Camp-ah awmin Olympic qualifying te pawh a khelin a vanduai ta hlauh a, Olympic a thleng pha ta lo a ni. Tun tumah hian Taekwondo Federation of India(TFI) medal la thei ngei tura a beisei zinga mi a ni a. Tun tuma a khelh danah TFI lam an lungawi chuan Korea lamah Training turin an thawn anga. Chumi hnuah Asian Junior Taekwondo Championship 2012, Vietnam, May thlaa neih turah a kal leh nghal ang. A ni hi Mizoram a pet sangber record (9 feet a sang) break tu a ni nghe nghe.
Similar Posts:
- Tuichangralin district an duh ve
- Karimganj District khaw 56-in Mizoram chhunga rinluh an dil
- 2013-ah Sorkar tha
- ADC pathumin President hnenah MP seat 1 dil tum
- Hnahthial-ah MAP 400 chuang an lut


text:
Tunge I nih tih I inhriat chian duh tak tak chuan, heng zawhnate hi inzawt la, dik takin han chhang kauh kauh la, tunge inih chu alo lang ruak mai ang:-
i) I duh apiang nei thei dawn ta la, Eng thil nge neih I chak ber?
ii) Eng ngeni I ngaihtuahna luah tam ber tu?
iii) Eng atan nge I sum neihchhun ang angte I sen ral nasat ber thin?
iv) I hunawlah engnge I tih tam ber thin?
v) Tute ang mihring bula awm nge nuam I tih ber thin?
vi) Tute ang hi nge I ngaihsan thin?
vii) Eng thil hian nge I thin tiur thin a, tinui thin che?
viii) Eng thil tih nge nuam I tih a, eng thil tih nge I hreh deuh tlat thin?
ix) Fb ah hian, Eng ang Group-a awm nge nuam I tih a, Eng ang Post hi nge I comment loh theih loh chi?
x) Eng ang Post hi nge I comment peih ngai loh thin?
Mahni theuh in exam nan aw
Mahni in X-Ray nanAugust 4th, 2013 3:23 pm by PKfanai
Tunge I nih tih I inhriat chian duh tak tak chuan, heng zawhnate hi inzawt la, dik takin han chhang kauh kauh la, tunge inih chu alo lang ruak mai ang:-
15 Responses to “Mahni in X-Ray nan”
-
1chhana Says:
August 4th, 2013 at 4:19 pm
Zawhna awmze nei tak a nih h1awm khi le.
-
2sheldon Says:
August 4th, 2013 at 4:52 pm
In x-ray dawn ang hmiang. I zawhna rawn chhawpchhuah te khi mi zawng zawng hriata rilru diktaka chhan tur ni ta se kan hreh viau hlawm ka ring. Zawhna thatak ani.
Kan chhang thla diat diat a, ka score ropui lo viau mai.
-
3Athana Chhangte Says:
August 4th, 2013 at 6:38 pm
Gud post.
-
4caribou Says:
August 4th, 2013 at 7:29 pm
Ka chhang ngam lo.
-
5Dr John Says:
August 5th, 2013 at 3:31 pm
A Tha hle mai.
Ava nuam ang reng ve
-
6Chhuaklinga Says:
August 5th, 2013 at 4:22 pm
Ka in exam zo chiah a, ka ti chhe phian mai.
tren tren
-
7Dr Mahminga Sailo Says:
August 5th, 2013 at 8:06 pm
Awmzia a nei ril riau mai a… Ka pasi zawh pawh ka ring lo e a..
-
8Goihkhama Says:
August 6th, 2013 at 1:46 am
Ka chhang zo vek a, ka chunga mi te ang lo takin ka ti tha riau mai
-
9Dr John Says:
August 6th, 2013 at 5:00 am
Tumkhat chu ka Sermon-ah Pathian Hmaa kan Thianghlim leh thianghlim loh thu-a ‘Mahni In-Enfiahna Atan’ hetiang hian thu ka sawi a, Upaho an sa teh asin aw…
“Kan khaw Tlangsang lai berah khian Eiruk leh Dik lo taka thilneih hip khawm vek theitu Khawl Lianpui awm sela, thla 1-ah vawi 1, amah-in in ON ta thin sela, eiruk leh dik lo taka kan thilneih zawng zawng chu a lian a te-in hip khawm vek thin mai sela!!! Thenkhat chuan, Car te, Bike te, In leh Lo te, kan Thawmhnaw hak lai thlengin kan chan mai awm mang e!!!” tiin ka sawi a, Upa-ho leh Hmeichhe-ho zingah min be tha duh tawh lova, min haw nghal em em-te zu han awm a!!! Mak thei ngei mai!!!
-
10PKfanai Says:
August 6th, 2013 at 7:58 am
9 Tha reuh lutuk.
-
11Turu^lo Says:
August 6th, 2013 at 4:54 pm
Hahaha @Dr John Komen khi ka LIKE ropui…
-
12H.Vangchhia Says:
August 7th, 2013 at 12:28 am
A tha hle mai, ngaihtuah a ti thui
Kan OT zuai:
X-ray i sawi a hemi hi ka hrechhuak zawk. A rorum ka ti fu!
In 1961, Leonid Rogozov, 27, was the only surgeon in the Soviet Antarctic Expedition. During the expedition, he felt severe pain in the stomach and had a high fever. Rogozov examined himself and discovered that his appendix was inflamed and could burst at any time. With a local anesthesia, he operated on himself to remove the appendix. An engineer and a meteorologist assisted with the surgery.
http://i.imgur.com/phP5sbL.jpg
Source: EMT/Paramedic fb group:
https://www.facebook.com/EMTsParamedics
-
13H.Vangchhia Says:
August 7th, 2013 at 12:41 am
i) I duh apiang nei thei dawn ta la, Eng thil nge neih I chak ber?
Ans: Rilru hreawmna nei miah lova awm theih.
ii) Eng ngeni I ngaihtuahna luah tam ber tu?
Ans: ka fate.
iii) Eng atan nge I sum neihchhun ang angte I sen ral nasat ber thin?
Ans: bill pek nan.
iv) I hunawlah engnge I tih tam ber thin?
Ans: mut hun bak hunawl ka nei lo. Ka mu thin.
v) Tute ang mihring bula awm nge nuam I tih ber thin?
Ans: positive tak a thil ngaihtuahna hmang mi leh midik.
vi) Tute ang hi nge I ngaihsan thin?
Ans: Mi beidawng lo mi mi dik (honest) bawk.
vii) Eng thil hian nge I thin tiur thin a, tinui thin che?
Ans: Mizoram kan duat lo lutuk leh kan ngaih sam lutuk hian ka thin a tiur thin. “Ti nui” i tih hian a negative zawngin a lak theih lek lek dawn dawn. Engpawh nise, ka fanu a hlim hian ka lawm thin.
viii) Eng thil tih nge nuam I tih a, eng thil tih nge I hreh deuh tlat thin?
Ans: lehkha zir hi nuam ka ti thar phian a, tul viau mahse, mi 1 emaw lek hna a chawlh lak hi ka hreh deuh tlat thin. Nidang a chhungkua a vacation lak nan ka khawl duhthawh vang a ni mahna!
ix) Fb ah hian, Eng ang Group-a awm nge nuam I tih a, Eng ang Post hi nge I comment loh theih loh chi?
Ans: Misual.comlovers hi a nuam ka ti a. Adventure club lam group leh nature lam thilte etc. Mizo chungchang an sawi a, mahni nihna hre lo takin an ngaihtuahna an risk pawp pawp hian ka chhang lo hreh tlat zel hairehai
x) Eng ang Post hi nge I comment peih ngai loh thin?>
Rilru chet dan leh chet loh dan a zir ani mai!
-
14PKfanai Says:
August 7th, 2013 at 7:28 am
12 &13. i chhanna 1 phei khi chu a fing khawp mai. Millionaire leh hmeltha hmingthangte pawh rilru hah avanga mahni an intihhlum tawp tawpna khawvela cheng kan ni si a.
-
15PKfanai Says:
August 7th, 2013 at 7:32 am
^Point no-1 i chhanna phei khi chu a fing khawp mai” tih tur a ni e.
Leave a Reply
You must be logged in to post a comment.


text:
Chanchin Tha-in kan ram a rawn luh hnu-a kan changkan tak dan te, zirna lama hma kan sawn chakzia leh India ram pum-a ziak leh chhiar thiam lama pahnihna hial kan lo ni te hi Pathian malsawmna a ni tih hai rual a ni lo. Thiamna sang zawk beiseiin kan thalai tam takte`n mahni in chhung lum pawh thlahlel zo lovin, hnam dang karah, thin phu dep depin an awm a. An thawhrimna leh an tumruhna rah thlum tak chu seng ngei tura tan nasa tak an la hmuh hi chuan a thlamuanthlak em em thin a, a lawmawm bawk a ni.
Bazarah han chhuak ila, thalai rual inpel suau suau han hmuhte, an thuam mawi tak tak han hmuhte keini ang chuan "Kan ram chu kan lo va changkang tawh tak em!", kan ti mai ang. Mahse, kan incheinate chu mawiin a mante chu to hle mah se kan mawina chuan en chet a dawl lova, hnam dangte hnuihsawh kan hlawh leh mai thin. Hei hi zawng a pawi a ni e.
Chp 551. A picnic on Valentine's Day - For the past so many years, my friends in Mizoram have been raving about one thing - PICNIC. Yeah, Picnic spots started popping up across the state a coup...
1 day ago


text:
Panaji at nightDecember 30th, 2009 5:48 pm by TheHumanBot
27 Responses to “Panaji at night”
-
1XaiA Says:
December 30th, 2009 at 5:51 pm
Thlalak a mawi thei hle mai,hetiang scene phei hi chu i Sial’ na lam a ni zual in ka hria.
-
2ConstantineXX Says:
December 30th, 2009 at 5:57 pm
Bena chu leh , bei mawi thei ve, i pic ho hi a zawrh tlak hlawm khups mai, initial dah lo chuan post vak suh , a uihawm. Sum hmuhna tham khawpin lem lak i thiam alawm le.
-
3benjamin rualthanzauva Says:
December 30th, 2009 at 5:57 pm
tiang hi ka chakna a rei tawh a, remchang ka hmu mai lo thin a. Hemi zan Dec 22 hian a rem a, kan la kual vel ta ni.
#1 Xmas tree hi Coke Can
#1 George Bar and Restaurant hi biakin kawt
-
4benjamin rualthanzauva Says:
December 30th, 2009 at 6:01 pm
@ConstantineXX: thanks but chutiang zawng a la hla e mai. flickr a ka dah ho hi chuan Creative Commons license in ka dah.
kan masterji pu Xaia, Pu Shailendra te pawh hian an dah reng reng hlei nem
-
5Fonz Says:
December 30th, 2009 at 7:14 pm
Goa hi chu nuam ve ngawt mai….keipawh kal leh trep tawh ang … @bena…constatinexx a enthusiasm chu share ve lo mah ila.. .. great pic nevertheless hehe
-
6H.Vangchhia Says:
December 30th, 2009 at 7:19 pm
Ben, George Restaurant and Bar kha a chi hrang atam em?
-
7benjamin rualthanzauva Says:
December 30th, 2009 at 7:37 pm
ka hre lo le. wine shop ah a chi hrang chu a tam khawp mai. bangalore-a man zatve ang vel zel a ni.
-
8H.Vangchhia Says:
December 30th, 2009 at 7:43 pm
Goa hi bar ah ka la in miah in ka hrelo. Mumbai hi an zu dawr ka inrin lawk hmain an lo khar daih zel kha ka hua hahahaha, black in a to thei si.
-
9chawnghilh Says:
December 30th, 2009 at 8:34 pm
Picture #1 khi a va han fuh laileng tak! A mawi danglam hle mai! ‘Panaji at Night’-a kawl thlanglama ni tla tur siar suar ber mai khi! Zan lam hi Bena special-na, Christmas vuakvet lai chuan a nih duh hmel hle ta mai!
http://img46.imageshack.us/img.....tgoa01.jpg
Motor tlan a tam vak lo zawk a nih khi maw le … tripod tel lo mah mah! Aryana Lawng thleng thlengin min rawn kawhhmuh a, mit a tlai thei hle mai!
Zu hi a sipel bak ka la hre ngai lo, zu in ti reng mai. In zuva lutuk deuh! :oops:
Peruvian Punching festival nena khaikhin phei chuan Goa chu MUST GO a chawh hliah hliah mai, kan rawlthar laiin Bombay to Goa tih kha film kan en thin. India ram rel tlantirna hmasa ber pawh a ni hial lo maw kha! Bombay to Thanna?
http://img3.imageshack.us/img3.....goa01a.jpg
-
10chawnghilh Says:
December 30th, 2009 at 8:39 pm
@Ben : Star filter i nei em? Flares lam reng reng pawh —hetiang lam night-scene i uar bawk a, engemaw zat lai chu nei ve chhin teh.
http://img163.imageshack.us/im.....tgoa02.jpg
-
11the kurung Says:
December 30th, 2009 at 8:42 pm
I Panaji thlalak ho chu a nalh hlawm khawp mai! Ka kal ve chak ru ra.
-
12Jinx Says:
December 30th, 2009 at 9:18 pm
Nalh hlawm hle mai. Kal a phurawm takzet tawh e
-
13Samuel Says:
December 30th, 2009 at 9:18 pm
A nalh hle mai.Min la hruai ve rawh aw.
-
14shailendra Says:
December 30th, 2009 at 9:25 pm
Masi lai a Panaji reng mai chuh… nakum chu Masi leh New Year chu Panaji ang u auh…. :twisted: … :lol: :lol: benji. lightrails khi i bei nalh bon tops….
-
15chawnghilh Says:
December 30th, 2009 at 9:27 pm
Panaji-a mi interek lai — thlalak ruk …
http://img198.imageshack.us/im.....tgoa05.jpg
-
16ninja Says:
December 30th, 2009 at 9:39 pm
pca, va reh ve
-
17benjamin rualthanzauva Says:
December 30th, 2009 at 10:04 pm
kan hotut’n hian min fuih thiam thin a, a lawmawm e. Star filter ka hre lo tlat
kan lo chhiar a nge. GIMP ah Star filter ang deuh hlek effect chu ka hmu tawh. tun dinhmun ah chuan post production ah chuan ka zero ltk
-
18ThaiBoy Says:
December 30th, 2009 at 10:08 pm
Night Mode a dah a Tripod ah self timer set hi zan a thil chelo thlalak dawn chuan a mawi duh khawp mai; ka sawi thiamve dan anih chu.
-
19benjamin rualthanzauva Says:
December 30th, 2009 at 10:09 pm
1999 Mizoram nge Aizawl calendar tih tawp ah khan Assembly House bul vel light trail nalh deuh hi a awm a. hei kum sawm 10 vel hnu ah chhete chuan ka click ve theih hram a ni.
-
20lasi pitar Says:
December 30th, 2009 at 10:15 pm
ka van kal ve chakss..mahse mahni nilovin mi te te nen..beach kambawl velah phish fry leh savawm dawm chung in..lol
-
21muantea Says:
December 30th, 2009 at 10:27 pm
A va han mawi rawi rawi hlawm tak em!!!! Nangni ho hian alawm photagraphy lama min tirualawt chu :smile: Goa lah chu ka la kal der si lo. Goa khawpui chu Panaji..Goa-ah ka kal an ti.Panaji an tithul..a thuhmun vek a niang chu maw?
-
22Taikheri Says:
December 30th, 2009 at 10:44 pm
nia
-
23muantea Says:
December 30th, 2009 at 10:50 pm
Nakkum christmas chu Goa-ah hi MI ila…
-
24As_Khiangte Says:
December 30th, 2009 at 11:51 pm
a va han mawi hlwm tak em..
-
25XaiA Says:
December 31st, 2009 at 11:42 am
Pu Bena, Thlalak #1 khi a mawi a,a subject dah na lai khi a dik a,a composition khi a fuh hle in ka hria.Thim deuh ruih a eng lo lang leh mihring lo lang te khian a ti ‘lively’a,en chet a dawl hle a ni.
#12 khi a tha em em bawk a,thim karah building fiah deuh a lo lang (stand out)khian thlalak a ti hlu hle mai,a chung lam khi tlemin han cover belh hret theih se,building chhip lang kim thlap turin :!:
A hnuhnung ber khi a mawi hle a ,mahse i position han thlak deuh hlek in hrui(cable)khi avoid theih se,khi hrui khian mit a ti kham tlat a ni.
Thlalak hi post processing lutuk a hlauh awm a,mahse print tir pawhin an lo khawih tho a,chuvangin nagman han khawih danglam hretin Horizon/line awm ang te khi crop pahin tih ngil theih nita se pic.dangho khi chu a tha leh zual ngei ang.
Thudang leh, Night shot leh hetiang lam hi i tuiin i thiam hle si a,an sawi ang khan tripod te deuh or monopod nei thei la chu nuam i tih zawk ngei ka ring.
Hei ai a lian zawk hian han post thin la,mi tamtakin screen saver ah an hmang duh ngei ang :lol: :lol: Ka han share mai mai a ni e.
-
26benjamin rualthanzauva Says:
December 31st, 2009 at 12:20 pm
“chung lam khi tlemin han cover belh hret theih se,”
nia mawle. a chung lam lang thui ber kan lo pick a ni. kan en khan a chung lam hi ka lo cover tha vak lo hlawm a.
hnuhnung ber hi chu tukverh zawn tak a nia, a rem vak lo a ni.
tripod/monopod kha kan rilruk deuh a, mahse camera hi upgrade phawt dawn mawn le ka ti ta deuh a ni.
-
27XaiA Says:
December 31st, 2009 at 12:43 pm
Sum lam a awm chuan camera upgrade hnu chuan a hmuhnawm leh zual ngawt ang :!: Night shot lam a tan a hmantlak zual chi kha thlang nghe nghe la :lol:
Leave a Reply
You must be logged in to post a comment.


text:
Note : Skyline movie a mi kha a hmuhnawm nan a clip 2 ka telh a, ka FX pawh ani lo tihna a nih chu!
Chuan, mithianhlim lawr ho kha cartoon vek an nia…Hehe..
Skyline Movie ami clip ka rawn telh kha-US Drone zawng2 an hlawhchham tawh hnua, B1 Bomber in Alien Spaceship, Nuke hmanga a kap puak tur a han thlawk vir…barrel roll vel kha a nalh bon top a, a film in lo la en ve lo anih chuan en ve ngei turin ka duhsak che u…thanks mi(sual) ho…thenkhat ngaihdan chu ani kher lovang.
Similar Posts:
- Movie database
- Khawnge an awm tak?!
- Richie Valens
- Bethany Hamilton ‘Soul surfer’
- NIKE World Cup 2010 Ad


text:
# Highway-ah chuan motor pakhat hi muangchângin a rawn tlân phei a.
Traffic police pakhat hian chu motor chu a lo ti ding chawt a. “Engvangin nge ding turin min tih?” driver chuan a zawt a.
“He kawngpuiah hian 50kmph ai muanga tlân phal a ni lo. Mahse, nang chu 26kmph in i tlân a ni,” police chuan lehkha ziah mawlh mawlh pah chuan a ti a.
“Mahse, he kawngpui ka rawn luh tantirh khân sign board-ah ’26’ tih a inziak sia lawm…”
“A chhan chu hei hi ‘Interstate 26′ a nih vang a ni. I speed limit lam a kâwk lo,” police chuan a ti a.
Police chuan a motor chhûng a han en chuan, driver bula che miah lova thu hmeichhe pakhat, ramhuai ai pawha hmêl dâng zawk tur chu a va hmu a.
“Ani hi engati nge hetianga a awm?” a han tih chuan, driver chuan heti hian a lo chhâng a :
“Interstate 160 kan thlen a chin, heti char char hian a la awm a ni.”
. . . . . . . . . . . . . . . . . . . . . . . . . . . . . . . . . . . . . . . . . . . .
#Mipa naupang pahnih hi an lo inhnial a…
Naupang 1 : In ina naute kha engvanga tap vak vak thin nge maw a nih le?
Naupang 2 : Nangpawh i ha zawng zawng kha bal se, i sam kha tlakawlh vek bawk se, i ke tha kha zawiin kal tha thei bawk lo la, i tap lo bik dawn em ni?
. . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .
# Vanram kawngkhar bulah chuan pa pathum hi an lo ding a.
Vantirhkoh chuan, “In kawppuite laka in fel/rinawm zia ang zêlin car tha tha in dawng ang,” a lo ti a.
A hmasa ber chu a nupui laka rinawm tak a nih avangin vantirhkohte chuan Ferrari car an lo pe a. A dawt leh chu a nupui feh hlána tleirawl sikul bâng chhaih hrât deuh hi a ni a. Chuvang chuan, vantirhkohte chuan maruti 800 hlui an lo pe a. A pathumna chu Zodin thlêr vela zanlâi lasi pêl hrat tak a lo ni ve bawk nen, vantirhkohte chuan scooter tawng deuh hi an lo pe a.
Nikhat chu scooter dawngtupa chuan Ferrari dawngtupa chu tap tuauvin a va hmu a. Engvanga tap nge a nih, tih a han zawh nâk chuan, ani chuan heti hian a lo chhâng a :
“Tun lawk khân ka nupui chu tawlâilîra a chuang lâi ka hmu a…” :-O (H)
Similar Posts:
- Thamna hrim hrim
- 2010 F1 Champion (World Record)
- Ho lawk teh ang hmiang
- MLA vengtuten police driver kut an thlak
- “Ka pu, tlem back la”


text:
TAR KA LO NIH HUNAH CHUAN:
*****************************
Hei kan Pathianthu in mihring dam chen atana a lo sawi chanve zet chu ka lo hmang ral ve ta reng mai a, ka hringnun damchung kawng chanve zet chu ka lo zawh zo ve ta. Tawngthu chhia ni suh se mihring dam chen pangngai atana siamtu in a ruat te ka lo dam tluantling ve te a nih ngai chuan chutih hunah chuan ‘tar’ ka lo ni ve tawh mai dawn a, chu hun chu a ni ngun tak a ka’n dawn vang vang a damrei nih ka chak rual rual a ka hupurh em em mai chu. Nang chuan he ka rilru ngaihtuahna hi min tawmpui pha kher lo anga mahse mihringte hi kan dam a kan hriselna te a lo that chuan he lei hringnun kan hman hunbi tawplamah hi chuan tupawh mai hian kan hun hmawr kan bawk hunah chuan ‘tar’ nihna dinhmun hi kan kalkan dawn hauh lo mai a, chu tar dihnmun a ka din ve hun tur chu a ni lungngai taka ka dawn fo thin chu.
TAR KA LO NIH HUNAH CHUAN ka taksa te a lo chak tawh lo in ka tha te a lo thum tawh ngei anga, tiang hawl lo phei chuan inchhung dungah pawh ka kal tha hleithei tawh lo emaw kha a ni anga, chutih hunah chuan pawna han chhuah ve te pawh ka chak ve in ka thlenphak chin hnaivai te te te pawh han kal ve te ka chak ve thin ngei dawn a, ka kal chakna leh ka kal duhna te pawh mahni a thleng chi ka nih tawh dawnloh avangin han sawichhuah pawh ka hreh in ka lo inthlahrung ve tawh ngei anga. chutih hunah chuan kal duhna ka nei em tih te min zawt in ka nun khawhar tak ti hlim a ti harh turin min hruai harh a ka kal duhna hmunah min hruai nachang te i lo hre ve thin dawn nia aw. Chutilo zawng ka tar tawh si a kawm tur nei lo a inchhunga tawm reng ringawt chu ka tan a ninawm dawn em mai.
TAR KA LO NIH HUNAH CHUAN keimah pawh ka intifai tha peih tawh lo ngei anga. Peih pawh ni ila mahni mai chuan ka che tha hleithei tawh dawn lo a, chutia ka intihfai that hleihthei siloh chuan ka thawmhnaw te a lo bal in ka taksa te pawh a lo bal anga ka rim te pawh a lo tuilo ve thuai mai dawn a. Chutih hunah cuan ‘tar rimchhia’ mi ti mai lovin min bualfai in ka thawmhnaw te pawh min sukfai sak ve thin dawn nia, e taka tui min lum sak kha theihnghilh hauh lo la, ka tar tawh avangin vawt ka tuar thei tawhlo hle dawn ania. Ka mutbu te hlei hlei hi nisa ah pho chhuah ngun a ngai in sukfai sak ngun hle ka ngai dawn a ni tih kha hre reng la. Nang pawh naupang mahni pawh in enkawl theilo i nih lai te pawh khan ka lo bual che in ka lo tifai thin che a, enganga bal a i rawn talpawl pawhin uluk takin ka lo tifai thin che a nih kha.
TAR KA LO NIH HUNAH CHUAN ka in leh lo keima din ngei a rawn seilian chho in nih miau avangin tarchhia engmah ti thei tawhlo pawh ni mah ila keimah vanga i tun dinhmun a ding thei kha i nih ve miau avangin ka la intihthu viau tho dawn a, ka thu leh hla tal hi chu zawm kher dawnlo mah ula min ngaihthlak sak ve thin in engemaw chhungkaw thil pawimawh ah te hi chuan min rawn der ve nachang te in lo hre ve ngei dawn nia aw. Nang pawh engtikniah emaw chuan i la tar ve ngei dawn a, chutih hunah chuan i tu i fa ten i thu engahmah ngai lo in pal zut ta mai mai che sela i duh bik hauh dawn lo tih kha inhre reng la. Chuvangin kei hi tar chaklo, engmah tih theih nei tawh lo ka nih hunah pawh min zahder hram hram la ka lungawina leh ka vuina pawh thil ho te a ni tawh dawn tih ka min hriat sak reng dawn nia.
TAR KA LO NIH HUNAH CHUAN ka lawmzawng pawh a ho hle tawh anga, ka huat zawng te leh ka ngaihtheihloh zawng te pawh a ho hle tawh dawn a, ka naupang chhe leh a ni ringawt mai dawn tih kha min hriat sak reng la, min dawm thiam pawh a ngai viau dawn a. Min duhsakna hote te a in lantir te khan min tilawm thei hle thin dawn a ni tih hre reng la. Chutihlaiin I fa te naupang te te in ‘tar a’ ti a min chhaih nawmnah te kha ka ngaitheilo vuai dawn a, ka hauh lah engatan mah an ngaih dawn tawh siloh avangin ka i fate ho pawh ka laka an rilru puthmang tur thlenga i thunun thiam viau a ngai dawn a ni tih kha i hrereng la, nang ber in ka chunga i rilru puthmang ang kha i fate’n ka lakah an rawn pu chho ve dawn a ni tih kha hre reng bawk la. Kum a lo upat hnu chuan naupang in min zar sek te kha ngaihtheihloh chang ka la nei ngei dawn a, chutih hunah te chuan i fate kha mawihnai taka hun thawl min pe a, min zarbuai lo deuh tura i hrilh thin an ngai fo dawn a ni.
TAR KA LO NIH HUNAH CHUAN ka kum rualpui te leh ka thian kawm thin te’n min lo boral san vek tawh emaw kha a ni anga, ka khua te pawh a har ve thei thin hle dawn a, han titi pui a han kawm tur pawh ka duh ve viau thin ngei dawn a, chutih hunah chuan in titi duhzawng leh ka titi duhzawng te pawh a lo inpersan hle tawh dawn a, in tan chuan ka bula han khawsak a han ti ti vel pawh thil ninawm tak a ni tawh ngei ang, mahse maw dawhtheitakin ka khawhar hnem tur tal chuan min kawm hlim ve thin dawn nia aw. Nang pawh i la tar ve ngei dawn a, chutih hunah chuan nun khawhar taka i awm changa kawm hlim tu tur che i la mamawh ve hle dawn a ni tih kha inhria la. Ka thil hriat ve zawng ang te min han zawt la kan vanglai hun a kan thil tawn leh hriat te chu in tan thil ngaihnawm tak te pawh a lo ni ve thei ania.
TAR KA LO NIH HUNAH CHUAN ei leh in mawlh mai hi ka tan chuan a buaithlak tawh dawn a, ka chak zawng leh ka duhzawng pawh ka ei ve hleithei dawn tawh lo a, chaw nem leh buhhawp te emaw ka ei a lo ngai tawh anga, thil tui tha tha la ei chak mah ila ka ei thei tawh dawn si lo a, chutih hunah chuan ka eitheih ve zawng eitur tuihnai deuh te kha min siamsak nachang in lo hre ve dawn nia a, ka vanglai pawhin eitur hi chu ka duh thin em kha. Chhungkua a chaw kil hunah pawh ka tar tawh miau avangn ka thil ei vel pawh ka che tawp deuh tawh te pawh a lo ni thei, chung hunah pawh chuan min ten a min sit mai lo in min ngaihthiam chin te pawh in neih ve ngei angai anga, in hmel a min tenna neh min sitna in tih lan mai zawngin ka tan a inthlahrun thlak dawn em mai.
TAR KA LO NIH HUNAH CHUAN ka mo te fel leh fel lo a zir in ka tan nun a nuam in a nuamlo tawh mai dawn a. Ka mo ten min duat thiam chuan keimah pawhin nuam ka ti anga, ka mo te pawh an langmawi bawk anga. Mahse ka mo ten min duat thiam loh erawh chuan kei in pa ber hi ka nunkhua a hrehawm hle anga ka mo te pawh mi bulah ka rel ka rel emaw ka a ni anga, chuvangin nupui i neih ve hunah pawh nangmah an hmangaih che anga kei min hmangaih a min duat thiam tel ve tutur ngei mi rilru tha tak i thlang ngei dawn nia aw.
TAR KA LO NIH HUNAH CHUAN ka hringnun tawp lampang hmawr ka bawk ve tawh dawn a, he khawvelah hian rei in zingah ka cham dawn tawhlo a ni tih kha lo hre reng ula. He khawvel eng in hmuh theihna leh mi anga in lo seilen a tun dinhmun a in din theihnana ka rilru leh theihna zawng zawng, ka tha leh zung ka lo sen tawhna te kha min hriatreng sak ve ula. In zingah rei ka awm dawn tawh lo tih hria in ka awmloh hnuah chuan min zawng min zawng in min au min au mah ula kei chu piallei thuahriat karah chhamang ka zal tawh dawn avangin auh eih tur ka awm tawh dawn lo a, zawn hmuh tur lah ka awm tawh dawn hek lo. Chutih hunah chuan nangni chu mite ngaihah ‘Pa nei lo’ in lo ni tawh mai dawn a ni tih kha hrereng chungin ka hringnun damchhung kawng ka zawh lai ka zawh tawp hma na na na hi chuan min dawm thiam a, min duat thiam a, min enkawl thiam a, ka damchhung hun tawite ka la neih hi hlim leh hahdam taka min hman zawh tir hi ka beisei in ka phut ve tlat a ni.
Dt. Thursday 5th December, 2013
BigDaddy Hmahmatea
Kulikawn


text:
Lady Gaga nih, “Kei cu thinlung a luat tlingmi ka si. Nan ka hmu loin, rili kam ah zan ah ahohmanh an um lo caan ah sex ka tuah tawn. Sex ka tuah lo caan ah, zudawr (bar) ah taklawng ngacha in ka laam tawn” tiah a chim.
“Mah cuti ka tuah tawn cu ahohmanh nih an ka hmu bal lo. Zeicatiah, vengtu ttha, hawikom ttha ka ngeihmi nih an ka ven khawh peng caah a si” tiah a ti.
‘Vampire Dairies’ star Taylor Kinny a helh liomi Lady Gaga nih, “Zalongte in khualeng (outdoors) ah sex ngeih le zuudawr (bar) ah taktawlawng ngacha in laam le kui khi ka uar” tiah a chim nolh.
Cu bia cu Contactmusic sin ah a chimmi a si; a chimmi cu US Vogue Magazine ah an chuah. The Times of India


text:
Android Phone Lungkhat na ngeih ah cun , Pattern,Pin,Password,Face lock , tibantuk cu nan tuah cio lai tiah ka ruah, Hi bantuk kan tuah tik ah Ngakchia nih tuai sual si lo le, Philh sual a um theu tawn :) Pattern Lock na tuah mi na Philh ah cun Phone Service Dawr ah na hal hau cang ko, nain a tu cu Kal bak ti hlah nangmah tein tuah ve cang,
Note; Android Phone Lungkhat na cawk ah cun , USB Debugging On Piak ding ,
USB Debugging Na On Piak ah cun Phone Pattern,Pin,Password,Face lock Na Philh tik ah Data, App,Game, a dang dang kha Lakthan khawh asi, Atanglei Hmanthlak in kan chiah piak hna,
USB Debugging On Piak na duh ah cun
Android 2.3.6 > Setting >Application > Developer >USB Debugging On ding asi hnga
Android 4.0 > Setting > Developer Options > USB Debugging On ding asi hnga,
Adang Phone ah cun Allow Mock Location On lawng ah Coomputer nih athei mi zong aum,
OK,
Tu cu USB Debugging On kha na Philh kan ti lai, cu lawng cu si lo Pattern Lock na tuah mi kha na Philh sual kan ti lai cu a tuah ning a tlanglei ah Kan Langh ter,
1. Hi Ka ah Software Download Tuahhmasa DOWNLOAD LAKNAK
Download Laknak ka tinak hi na hmet lai i Cahmai Pakhat aum lai , DOWNLOAD ka tinak te khi hmet ding asi lai Kaa lawm,
OK< Download na tuah dih cang, Rar File asi lai mah kha Computer Desktop ah New Folder
Past piak law Right CLICK Extract Here tuah Piak,
Atanglei Hmanthlak Bantuk tein na hmuh lai,
Download Zong na lim cang, RarFile Zong Ext na tuah dih cang ah cun na Phone ah Recovery ah Lut piak , law Androidsystem Tool kha Voikhat Click piak,
Recovery Lut ning hi an i dang ngai nain tambik tuah hngah ning ka tial lai,
SAMSUNG Handset ah cun Power OFF piak hmasa, Volume + ,Home ,Power kha Hmet piak tii hna, Sau deuh na hmet bak in Recovery a lut lai,
HUAWEI Handset ah cun Power Off Piak hmasa, Volume + le Power Hmet piak tii hna ,
Sau deuh na hmet bak in Recovery a lut lai
Adang Phone cu tuahning a dang ruang ah ka tial ti lo Recovery cu zeidah asi a tanglei Hmanthlak ah aum,
Kha na Phone zong Recovery ah na lut piak dih cang ah cun kan tuah hna lai,
Recovery na lut piak mi Phone le Computer kha USB In Pehtleihnak tuah ter hna,
Na Ong Dih bak in Atanglei bantuk tein na hmuh lai ,
Enter Hmet piak,
Enternet na hmet dih in Chikhat te hngah piak law, Atanglei Hmanthlak na hmuh hlan lo tiang
Na hmuh cang ah cun Enter hmet than law na Phone Restart a tuah lai,
Na lim cang,
DENNIS RAM PENG THANG
______________ ________________
Ph,09425321039


text:
13.7.2012: Hei kum 10 chuang zet chu Mizoram pawn ah ka lo awm ve ta a; hnamdang zinga rei tak han tal takah chuan eng hi nge Mizo te hian kan chhunzawm theih a, eng hi nge hma kan lakna tur tih te hi ka lo ngaihtuah ve mai mai thin a. (A hrim in ramngaw len zawng pawh hi a ramngaw chhunga cheng te ai chuan a tlang lehlama lo thlir tu te tan hian hriat a lo awl zawk ve thin a ) Chuvangin ka duhthawh luata ka lo sawi tam deuh anih pawhin ‘constructive criticism’ zawngin lo la thei ta ula. Ka sawi angin kan thatna nilovin kan hmasawn theihna lai nia ka ngaih te chu: (more…)
Archive for the ‘Education’ Category
Mizo kan lo changkan leh zawk nanTuesday, June 24th, 2014
Hlawhtlinna kawngThursday, February 13th, 2014
(a thupui phuah tur ka hre mai lo, ti khian ka’n ti ta vel mai mai a nih khi…ve khanglang i…keini ang duang tan chuan…) -Lalrinthara Pachuau
1. Mi dang ngaihdanah innghat ringawt suh: Thianten chumi chu a tha an tih vang ringawtin eng thil mah pawngpaw bawh huam suh. A titu tur nangmah kha i pawimawh ber a; chuvangin i tuina kawng a ni em tih ngaihtuah phawt la, duhthlanna siam chauh ang che. Thianten an duh loh zawng pawh ni se tha i ti a, i tuina lam a nih phawt chuan maltlat ngam ang che.
2. Duh tak tak rawh: Tha i tih zawng i thlang fel tawh a nih chuan chu chu i duh tak tak tur a ni. Duh ve satliah ringawt tan chuan hlawhtlinna hi a hla thin. Duh tak takna tel lovin tumruhna hi a awm thei ngai lo tih hi theihnghilh suh ang che. I duh tak tak a nih erawh chuan a hranpaa neih chawp tum kher ngai lovin nangmahah tumruhna chu a lo piang chawp mai ang. Chu chuan i thiltuma hlawhtling turin a nawr kal tawh ang che. Duh tak taknain bul a intan a, tumruhna a lo piang a, Thawhrimnain engkim a ti thin thung.
(more…)
Atlantic Charter leh MizoteSunday, December 1st, 2013
Indopui II-na kha Great Britain leh a thurualpui Allied Force leh, German leh a thurualpui Axis-te indona a ni a, hei hi khawvel Historian te ziak dan ber a ni.
Pearl Harbour, USA Sipai hmunpui chu 7th Dec, 1941 khan Japan Bomber 198 zetin an rawn nuai thut mai a, US Battleship 8, Cruiser 3, Destroyer 3 leh Indo thlawhna 50 chuang an rawn chhuchhe vek a. Hemi tuk 8th Dec 1941-ah chuan Great Britain Prime Minister Winston Churchil leh US President Roosevelth-te chuan Japan lakah indo an puang ta nghal a. Tin, atuk tukleh 10th Dec, 1941 ah chuan Germany, Italy leh Japan-te pawhin thawhhona thuthlung ‘Tripartite Pack’ an ziak ve nghal bawk a ni. Heng thil zawng zawng a thlen hma August 1941 daih tawhah khan US President Roosevelth leh Great Britain Prime Minister Winston Churchil-te chuan Atlantic tuipuiah indo lawnglian-ah hmalak dan thuthlung an lo duang lawk tawh a, hei hi ‘Atlantic Charter’ an tih tak chu a ni.
Japan hi Asia khawmualpui rama chhiar zinga ram hmasawn hmasa leh ralthuam pawh nei tha ber an ni a. Axis lama a tanna chhan pawh Politics ril tak, khawthlang sawrkar (British) in Asia ram tam tak a awp chho zel doletna atana ti niin, ‘Asia ram chu Asia mi te ta a ni’ (Asia for Asian) tih hi an thupui ah an hmang a. Hetihlaia British awpna hnuai atanga zalenna sual mek India hnam hruaitute zinga mi Netaji Srubash Chandra Bose, Indian National Congress President (1938-39) ni lai pawhin an Pawl chhungah ngaihdan inan lohna a lo pian tak avangin a nihna bansanin Indian National Army a din a, a kaihhruai Indian National Army (INA) te nen chuan Japan hmalakna chu dik hle a ngaiin Axis lamah tangin Japan nen tangtlang turin hma an la ve ta nghal a ni.
Hetia Japan-in hma a rawn lak tak avang hian Allied ho chuan lo dolet ve dan tur rang taka an ngaihtuah a ngailo thei ta lova. A tira indonaa langsar Allied lama tha thawh tak tak te chu Great Britain leh France sawrkar an ni a. Hetiang dinhmun a lo nih tak avang hian Great Britain leh France-te mangang chuan Russia sawrkar leh Europe ram hrang hrang an thurualpui theihte sawmkhawmin, ram 26 te’n Atlantic Chartar zulzuiin thawhhona thuthlung 1st January 1942 khan New Foundland-ah an lo ziak fel ta a. Heng ho tangrual sawrkar te hi ‘Allied Force’ tia hriat an lo ni ta a ni. ‘Atlantic Charter’ ah hian point pawimawh tak tak 8 dah a ni a. “He Indona-a Allied Force ten hnehna an chan chuan, Allied Force lama tang zawng zawng ram te chuan, anmahni hmalam hun tura an inrelbawl dan turah duhthlan theihna an nei ang” tih te bakah point pawimawh tak tak mimal zalenna atan thleng pawha pawimawh te pawh a awm a, vawiin thlenga India Constitution bulthut ‘Fundamental Rights’ tia kan hriat lo pian chhuahna bul pakhat pawh hi a ni ta a ni. Hemi avang hian India hruaitu Mahatma Gandhi-te pawh kha Allied Force lama tang turin an thlem thlu ve ta thung a. (more…)
Chhungkaw Thu hla ( U Vaiva te nupa pualin)Wednesday, November 13th, 2013
Hmanni chu kan Professor in Look East Policy hlawhtlin theih rih lohna chhan chungchang a sawina ah hmarchhak State te pachhiatna hrang hrang a sawi a. Marketing, industry, infrastructure leh adt a kan hniam zia vel. Mahse chung zingah chuan ‘population’ tih hi a sawi tel tlat peka. “Engatinge population chu a pawimawh nachhan?” tiin ka zawta. Northeast ah hian 40 million vel awrh mihring kan chenga. Mizoram population phei chu sawi ngai lovin kan hre theuh awm e. Mihring kan tlem chhung chuan market a hlawk thei ngai dawn lo. huiham.
Lunglei ah te pawh hian dawrkai ho an hlawk loh em em chhan hi engdang vang a ni lo. Mihring (consumers/customers) kan tlem em a. Tihngaihna a awm lo.Krismas lai tih lohah chuan Bazar te pawh hi han kal ila alo reh duk zel mai ania. Veng thenkhatah phei chuan mihring veivak pawh an vang pharh mai a ni. Delhi ah te hi chuan Priya Complex (Mizoram House bul lawk) thlen dawn kawngsira vai kuhva thlum zuar te mai mai pawh hi hlawk tak an ni.
Infrastructure leh thildang te hi chu ‘manpower’ ah hniam mah ila sawrkarin chak taka hma a lak chuan tih dan dan ala awma. Mahse tlangram chhengchhe lutuk, inkalpawhna kawng mumal lo leh banking/industry dinhmun chhe bawk si, mihring cheng la tlem lutuk zui bawk si avang hian alawm Lookeast Policy ina alo ruahman angin ‘Gateway to Southeast Asia‘ kan nih hleihtheih loh.
Zak angreng tak chung hian “Sir, chuti chu Lookeast Policy a taka implement anih hmain kan Family Planning Scheme te kan lo ennawn leh phawt a ngai dawn a nih chu” ka tia, an nui hak ringawt. Fa neih tlem sawi mawi thin ka ni, mahse kan dinhmun en hian ‘tam lam pan lova tlem lam pan tura inkawhhmuh hi a realistic vak hmel loh tlat’. Hmasawn tur chuan mihring tam a ngai. Innei thar te hian tan han la teh se. Han ti ngawt ilah.
KA FARNU DUHTAKThursday, October 31st, 2013
Ka farnu duhtak, Chingal bai tuitak leh Saum sawhbâwl pir phak lovin thangkhat lian dâwn i lo awm bo ve tareng mai!!! Zoram khawvel leh thalai te ningkhawng hmu leh hre phak lova i awm hnu ah; Tuithiang tualnuam a tualchai turin i puanthuah te i rawn têl dawnta tih ka lo hria a. Phûr namenin kan phur lo!!! Amaherawhchu, kan sumtual leh chhuahtlang nunphung changkanna chimawm tak tak leh danglamna dangdai tak tak tena a lo barakhaih che a; i men phar awn awn loh nan kei i û hian thu kam hnih khat ka’n rawlruk teh ang che.
Thawhrimna avanga i sakhmel pawr tak leh phuai tak te chu tuaihnum lovin Zo khaw ‘Tribalywood’ ah i rawn pho chhuak dawn a ni a, changkanna chihrang hrang ina a chiahpiah te khawvel ah hian hralh a tlâk loh chu sawi loh melh pawh a hlawh lo maithei e, mite angin sakhmel hmatheh tur hmaifang felfai neilo mahla, Belvâl val a vâl satliah te thlang mai lo tur leh an lak a kut kuangkuah thiam deuh turin ka duh hle a che. Kawtthler a chak tak tak a tlan ching te hi, Biakin kawng a tlan muang tak tak te an nih thin avangin an lakah mit lên lo la, i thinlung phei chu hawng hauh suh ang che.
(more…)
Ka ZirtirtuThursday, September 5th, 2013
A rel thiam ngei e chung Khuanu’n,
Mimang piang zaleng zawng tan,
Alo duang e kei ka tan Zirtirtu;
Nunkawng tluangtea ka zawh theih nan.
Chun leh Zua hmangaihna dawng phalo tan,
Chun chang a chang a, zua chan a chang thin.
Chhiahhlawh nun ianga hna zahawm thawk in;
Tuk chhuak in ka tan a inhlan.
Thiamtin hrila finna pe tu,
Heilo liam a rawngbawltu ropui,
A kim thei lo’ng ram kalsiam pawh;
Ka fak ka zirtirtu tello chuan.
He ni bik i tan liau liau lo thleng ah hian,
I phu ngawih ngawih chawimawina kan hlan che a,
Kan theih tawk tlem hle mah se;
Kan zah che a, kan chhuang a che.
Aw!! Ka Zirtirtu,
Khua hual in dam reng la,
Ngalfim in chawl nang che.
Zirtirtu Isua{Teachers’ Day Special}.Thursday, September 5th, 2013
Zirtirtu te hi Lal Isua Krista hna chhunzawmtu(Heir to the Profession of Lord Jesus Christ) tih anni thin. A chhan chu, Lal Isua kha, Miten an hriat dan ber leh zah taka an koh dan ber kha “Zirtirtu” tih a ni tlat a. He Khawvela kum 3 rawng a bawl chhung khan, a hna ber chu midang tanpui ngaite tanpui paha ‘Zirtir’ mial mial kha a ni tlat a ni.
Tin, Lal Isua hi Pathian fapa mihringa lo chang ani bawk a, Vankhawpui atanga apa tirha he leia thuawihna famkim nena Missionary hna a rawn thawh chung changah leh Zirtir hna a thawh chung changah khan, Entawn tur tha thlawt(Perfect example) nih a tling zo em em bawk a ni. Zirtirtu tha anih zia leh tunlaia Educationist ten an zirtir tlut tlut ho hi a tak ngeia a lo hman hmiah hmiah zia I han en ho dawn teh ang:-
1. Recapitulation(An lo zir tawh leh hriat tawh han ennawn pui thuak thuakna):-
Lal Isua khan Mipui a han zirtir tan dawn khan, an la hriat ngai loh thil thar kha a pawng zirtir nghal mawlh mawlh ringawt ngailova, an thil lo hriat than tawh leh an lo vawn bel em em te kha sawi hmasa phawtin, Mosia emaw, Davida emaw, Zawlnei tuemaw chanchin leh Zirtirnate kha a han sawi hmasa te te thin a ni. (Matthaia 5:21, 27,31,35,38,43, etc…). “Nangni chuan, chutiang khatiang chuan in lo ti/hre thin, kei erawh chuan ka hrilh a che u…” a ti hmak hmak mai thin a ni. A thu ngaithlatu te thinlung kha a hawng hmasa a, a inhawn that lai takin, a duh tak, a zirtirna thar kha a thun ta chat chat thin ani.
2. Known to Unknown(An thil hriat tawhsa atanga tannin, an la hriat ngai loh thil thar zirtir):-
Heipawh hi a chung ami nen hian a in ang deuh reng a. Isua khan thil thar hlak mai leh Thlarau lam thil te, Van lam thil te a Zirtir dawn reng rengin, a thu ngaithlatute thil lo hriat chian tawh sa kha a han sawi hmasa te te thin a, Chuta tang chuan an thil la hriat ngai loh kha a zirtir ta thin a ni. (more…)
Lehkhazir hi hna hmuh nan ringawt a ni loFriday, July 26th, 2013
Zirlai tawh phawt chuan ‘Engvangin nge lehkha ka zir?” tih zawhna hi kan tawng theuh tawh awm e. Education nih phung tak hrelo hian tunlai ‘Mizo radical idealists’ tam takin lehkhathiam hna hmulo te an rawn veiin an sawisel fova, inenfiah nan chuan a tha e. Chutih laiin a nawlpuiina kan ngaihdan dik lo em em chu, lehkhathiam tih leh hna thawk tih hi a vun leh a hmul ang vela inkawp emaw kan ti tlat hi.
Lehkhazir hi a hautakin a hahthlak em ema, hautak taka zir (sum sen tam) phei chuan a let (returns) kan beiseina a pung zual. Hei vang hian lehkhathiam sang emaw zir sang chin te chuan hna sang leh tha tak thawh an inbeisei vek a ni. India rama State rethei ber pawlah kan chenga, industry ah kan hniam em em. Tertiary/service sector (60%) leh agriculture (14%) chu kohhran leh khawtlang tih ang vela kan economy innghahna an ni. Social sector adt awm lo phei se buh leh bala kan eizawnna hi chu kan khamkhawp lo chhiava tih a lang renga.
Chutiang dinhmun karah chuan kumtin thalai lehkhathiam, a hming chauhva thiam leh thiam nia inhria kan pung zela. Thiam bawk si lo, thatchhe bawk si, hmantlak siloh kawng dang (incheina adt) a ‘standard’ ti sang leh em em si, chawmhlawm ba ngah an tam em em bawka. Kan State sawrkara beisei ti sang tak tak an awm nual laiin mi tam zawk hi chu kan beidawn luatah kan ‘morale’ a down zova, mahni kutkea din tum aiin eiruk leh mi tanpuina hmanga inhaikuak kan tuma. Lehkhathiam nia kan hriat, degree eng engemaw nei ve si hna hmu silo te lah chu kan hmusitin kan deu em ema. An zinga ‘FRUSTRATION’ nasat zia leh kawng awm thei ang dapa an buai ve zia kan hrelo, engmah ti lova tal zui ta mai mai ho ka sawi lo.
Lehkha taima taka zir tang tangte hnual rawihna turin a tawng chak deuhten a rualpawl tawk chauhva zira hna, mahni thawh tawk zawn mai an lo sawimawi thul. Lehkha thiam hi damchhung daih, kan taksa rilru leh ngaihtuahna vawngtu, nunphung, awmdan, chetzia, ngaihtuah thiamna, chhut thiamna leh hriatthiamna thinlung min petu, huaisen leh nghet taka dinga, khua leh tui tha, rintlak, rawntlak leh mi puitling ni tura min siama min chhertu a ni a. Sumdawn bul tanna emaw Office-a thutna tur kailawn, hmanrua satliah a ni lo.
(more…)
A Bul Ṭanṭhat A Zâtve ZoThursday, July 18th, 2013
- H.zate
“Kan la mawl tluang zel e” – Pu muanpuia 5:5
He thu ziak tur hian ka tling tawk ka ti lo a, ṭha ka inti tâwk bawk heklo. Fel famkimlo hringmi leng kan nih hi tih vang ngawt a ziak lah ka ni heklo. Amaher… kan Ram, khawtlawng leh kan dinhmun hian a khawngtlu ta em a, a ziaktura ka ngaihten an ziak duh bawk silo , tlinglo tak chungin ka han thairang ve ta mai ani. Kan thupui hi kan hre fo tawh anga, mahse, kan chang thlan Pu Muanpuia 5:5 khi chu Vengthar Middle School, Thingdawl chhuak ngat lo tan chuan hriat a har khawp ang le. A tirlam a ṭhat chuan a chanve zo tlukah ngaiin ṭan kan la nasa em em ṭhin a, kum thar a han ni phei chu zingah hmatakah kan tho a, January Ni khatna hi chu ṭha taka hman kan tum hram hram ṭhin. Engdang vang niloin “A Bul Ṭan Ṭhat a Zatve/Zahve Zo”tih thu hian min hneh tlat vang ani.
Kan Ram ah hian zirna In tamtak a awm a, kan Fa te kan han zirtir a, Nu leh Pa ten an theihtawp bakah abâ telin an fate thiamloh hlauin an bei a, zirnain ṭha leh an tlin tawk zel a ṭha ah an dah ṭhin. A bul ṭanṭhat a zatve zo tih thupuia hmangtute hian a bulk an ṭan ṭha meuh em? Lamkhuang kawlej a ṭanin Midil Sikul ah kan dah leh a, chutah, Hai Sikul a ṭangin Pawl Sawm, hmanlai a hlutak maia Meṭik anlo tih ṭhin chu. Meṭik chu an han pas ta nge nge a, kan khua, intih changkang satliah, mahni neih phak baka inchei,midangte mila in herrem thiam tak, hmun dang aṭanga awfisar lo awmte mil zel a in her rem ṭhin te khua ah hian Meṭik chunglam chu zuk han awm tawh tlatlo pek a.
Kan duh loh kan tih a ngai leh thinThursday, July 18th, 2013
Tun hnaiah sawrkar hna lak hrang hrangah felhlel a tam ta hle niin a lang a. Hei hi kan ram kalphung ve rëng anga ngaihna pawh a awm ta hial mai. Tun hnaiah MPSC hna lak theih chin chungchangah kan zirlai pawlte atangin dodalna a awm ta hial a. Departmental exam-a hna lak a nih hian duhsak zawngte thunluhna remchang tak a awm thin niin a lang a, hei hi zirlai pawlte duh loh chhan tak pawh niin a lang a. Mizo Students’ Union phei chuan July ni 30-ah Aizawl khawpuiah total bandh huaihawt a tum hial a, heta a hlawhtling lo a nih chuan district headquarters tinah bandh hi neih chhunzawm an tum thu an sawi nghe nghe.
A thawnthu
Kum 1989-a Mizoram Public Service Commission (MPSC) din a nih atang leh, kum 1991-a hna a thawh tan tak tak atanga chhûtin MPSC hna lak theih chin (Limitations of Functions) hi vawi 6 lai siamthata tihdanglam a ni tawh a. Hei hi eng vang nge tih hi zawhna pawimawh tak a ni thei ang. Sawrkar hian an duhsak zawngte sawrkar hnaa thunna remchang an zawng em ni tih mai pawh awl tak tur a ni. Kum 2008 MPSC (limitations of functions) Regulation-ah chuan, sawrkar hna lak reng reng, Group ‘B’ Gazetted leh Non-Gazetted Post chin zawng MPSC kuta dah a ni a, hei hi Mizo thalai, a thiam leh tlingte ngeite sawrkar hnaa an luh ve theih nana a that viau laiin he dân hi kum 2011, May Ni 30-ah sawrkarin a siam danglam leh a. Kum 2011 MPSC (Limitations of Functions) Regulation sawrkar-in a siamthat (ammend)-ah chuan, sawrkar hna lak turah Grade Pay Rs. 4400/- chin MPSC-in hna lakna an kalpui thin chu Gazetted leh Non-Gazetted Post thliar lovin MPSC kut atangin sawrkarin a chhuhsak leh vek a, hei tak hi Mizo thalai hna zawngte tan beidawnna tham a tling. Grade Pay Rs. 4400/- chinah hian hna pawimawh tak tak a tam avangin hei hi ngaihthah mai mai chi a ni lo.


text:
V.L. Ngaihmawia
Hmasâng hun kan thlir chuan mite chuan vân chanchin te hriat tumin an thlir a, an zir ve ṭhin a, mahse hun a liam zêl angin mihringte hi kan lo fingin kan lo changkâng chho tial tial a, hmanrua pawh chi hrang hrang kan lo nei changkâng chho ta zêl a. Adama hun lai leh tun kum 2014 lek phei chu a inthlauin mihringte hmasâwnna chuan Pathian finna a tluk ṭêp tawh emaw a tih theih rum rum hial awm e. Hman lai mite chuan ni leh a vela arsi inher vêl khian kan awmna lei (Khawvel) hi an hel mup mup nia hriatna an nei ṭhin a, tunah erawh chuan khawvêl mihring zawng zawng tih theih mai turin a lian ber aṭanga a te ber thlengin ni leh a vêla arsi inherte chanchin dik zawk hriain ni khi a vela awmte (kan awmna lei tiamin) chuan an hel mup mup a ni tih kan lo hriain kan lo awih vek ta.
“Nia, Gibeon khaw chungah hian ding reng rawh; nang pawh thlaa, Aijalon ruamah awm reng rawh,” (Jos. 10:12).
He thu hi Israel-hote’n an hmelma Amor-hote an hneh vek theihna tura Josua’n Pathian hnêna a ṭawngṭaina nia ziak a ni. A ziak kan en zêl chuan, “Tichuan mite chuan an hmelmate chunga phuba an lâk hma loh chuan ni chu a ding ta reng a, thla pawh chu a awm ta reng a. He thu hi Jasara buah ziak a ni lo em ni? Tichuan ni chu van lai zâwlah a awm ta reng a, ni khat pumhlum lai tlâk zai reng reng a rêl lo,” tiin ziak a ni. (Jos. 10:14).
Kan sawi tawh ang khan hman lai thuthlung hlui hun lai khan Israel hnam chauh pawh ni lo, khawvêla hnam awm zawng zawng tih hial tur mah hian kan awmna lei hi ni leh a vêla arsi dang reng reng (planet) chuan an kal hual mup mup ṭhina ngaih a ni ber a. Josua leh a hote’n Amor ral an beih lai hun B.C. 1400 – 1250 vêlah khân Amor-ho an hneh theihna tura Pathian a han auh khan thil mak tak lo thleng ta anga ngeih theih rum rum turin niin kan awmna lei a hêl kual tluang lai chu a ding ta reng a, “Ni khat pumhlum,” a tih avangin ni khat leh zan khat tla loin a awm ta reng niin ziak kan hmu a ni.
Kan awmna lei hi niin hêl zawk anga an ngaih hun lai hian China ramah pawh ni hian kan awmna lei chu a hel niin an la ngai ve tho a ni tih a lanna chu China lal Yeo a lal lai pawhin ni chu ni sawm chhung lai a ding niin sawi a awm ve tlat mai. Mahse ni chu kal loin a ding sa reng si a. He ni ding thu an ziahna hi Josua bu a ni a, he lehkhabu hi Josua leh a hote’n Amor ral an beih hnu lawka ziak emaw tih mai a awl thei a; Israel-ho leh Amor-ho indona kha Israel-ho Aigupta aṭanga Kanaan ram an luh hnu, an hmelma Kanaan ram lo luahtute zawng zawng Pathianin hnawtchhuak vek tura a lo hriattir tawh avanga anmahni (Amor-ho) hnawh chhuah tuma an indona nia ngaih a ni. Mahse he lehkhabu an ziah chu an indo zawha chuan tam tak ralah leh titia chhuan tam tak an inhlan chhawn hnuah B.C. 586 Babulon saltân hnuah hla phuahtute’n Jasara buah an phuah a ni awm e. Chu Jasara bua mi chu Josua buah hian ziakin an chuantir ta niin a lang.
Bible lam mi thiamte chuan Josua hian Pathian hnênah ni chu a sat dan tidul turin a dil a nih an ring zawk a ni. Ding tûr a nih rau rau chuan a ding tûr chu ni ni loin kan awmna lei zâwk hi a ni. Mahse arsi chanchin zir mi Galileo-a’n kan awmna lei hian ni a hêl zâwk a ni tih a hmuh chhuah hnu pawhin khatih lai Kristian hruaitupa ber Pope chuan, “Kan thurin a kalh, Bible a kalh,” tiin a tihhlumtîr ta si a. An ngaih dan âtthlâk tak chu “Geoconcentric Theory” an tih angin, lei hi a lai takah awmin ni leh arsite’n an hêl a ni an ti.
Kum zabi 15-na leh a hnu lamah Nicolous Copernicus (1473 – 1543) te, Johannes Kepler (1571 – 1630) te leh Galelio te chuan lei hian ni a hêl a ni tih chiang taka an hmuh chhuah hma B.C 250 vêlah te khân India mite chuan kan awmna leiin ni a hel thu hi an lo rin hriat tawh daih a ni. Tûnah erawh chuan keini Zo hnam, tun lai finna leh hmasâwnna dawng tlai pâwl pawhin a te ber thlengin kan awmna leiin ni a hêl a ni tih kan hre ta vek mai. Chuti chung chuan kum 1992 Khuangchawi thla (Oct) ni 131-ah khan khawvela Kristian hruaitu lu ber Pope chuan he Kristian (Kohhran) ngaih dan hlui, Bible mil zâwka an hriat, “Ni khian kan awmna lei hi a hêl a ni,” tih ngaih dân chu official-in a ṭhiat chauh a, he ngaih dân kalha lo sawitu mana an lo thah tâkte avâng khân khawvêl hriatah ngaihdam dîlin thupha a chawi nghe nghe niin hriat a ni.
India mi Hindu sakhaw zuitu ṭhenkhat pawh an serh an lo tansak ni awmin sawi a awm bawk a, chung mite pawhin, “kan hnênah thupha an la chawi ve lo,” an lo ti a ni awm e. heti ang thil awmzia leh nihphung chu a nih avangin Bible bu chhûnga ziak awm engpawh hi Pathian thu, dawt sawi thei lo ang hiala pawm burtute chuan an chhut chian hle a ngai dâwn a ni. Keini Zofate thleng thlenga Adama bawhchhiatna avânga Isua ring lotu chu hremhmuna tla ngei tura ngaih dân te hi âtthlâk tak a ni tih kan hriat a hun ta. Chuvangin kan awmna lei hi a mûmin ni a hêl tih hi a lo dik reng si a.
Similar Posts:
Recent Posts:
This entry was posted
on Thursday, June 26th, 2014 at 11:57 am and is filed under Religion.
You can follow any responses to this entry through the RSS 2.0 feed.
You can skip to the end and leave a response. Pinging is currently not allowed.